ماڵپەری فیردەوس | حیکمەت چییە سزای ناو گۆڕ غەیبی یە ؟\nسەردێری پرسیار: حیکمەت چییە سزای ناو گۆڕ غەیبی یە ؟\nبەرواری دانان :2018-12-17 کۆدی پرسیار:913\nپرسیار // حیکمەت چییە سزای ناو گۆڕ غەیبی یە ؟\nوەڵام // زانایان سەبارەت بە حیکمەتی باس نەکردنی سزای گۆڕ دەڵێن :\n(١) ئەگەر سزای ناو گۆڕ باس بکرابا بە تفصیلی یان مرۆڤ بیبینیبا یان گوێی لێ بوایا ، ئەوە حیکمەتی تەکلیف و ئیمان ھێنان بە شتە شاراوەکان لادەچوو .\n(٢) ئەگەر مرۆڤ گوێی لە سزای گۆڕ ببوایا ، ئەوە مردووەکانیان نەدەشاردەوە لە ترسان ، ھەروەک فەرموودە ھاتووە .\nمحمد بن عبدالرحمان الخمیس خوا بیپارێزێت دەفەرمووێت : (( سزای ناو گۆڕ شاراوەیە ، ویستی خوای گەورە وا بووە کە زۆر لە جن و مرۆڤ نایزانن ، لەبەر چەند حیکمەتێک لەوانە :\n(١) ئەگەر سزای ناو گۆڕیان زانیبوایا ئەوە حیکمەتی تەکلیف و ئیمان ھێنان بە شتە شاراوەکان لادەچوو .\n(٢) ئەوەی پێغەمبەر درود و سەلامی خوای لێ بێت ئاماژەی بۆ کردووە فەرمووی : " ئەگەر لەبەر ئەوە نەبوایا نەوەک ئێوە مردووەکانتان نەشارنە ، داوام لەخوا دەکرد ئێوە گوێتان لە سزای گۆڕ ببوایا وەک من گوێم لێ بووە . "\nمرۆڤ دروستکراوێکی لاوازە ، ئەگەر سزای گۆڕی بینیبا یان گوێی لێ بوایا ، ئەوە ترس دەیگرت و تووشی ئەوە دەبوون کە برای موسلمانی خۆی نەنێژێت ، لەبەر ئەوە سزای گۆڕ شاراوەیە لە مرۆڤ ، لەبەر ئەوە ئاژەڵەکان ئەمەیان لەسەر نییە بۆ حوکمی سزای ناو گۆڕ ، ئەوان گوێیان لێ دەبێت ھەروەک لە ھەندێک اثار ھاتووە . )) التوضیحات الجلیة ج٣ لاپەڕە ١٠٣٦


دەسەڵات و ئۆتۆمبێلە جامڕەشەكان…؟ - ماڵپەڕی ئەڵتەرناتیڤی شورایی\nدەسەڵات و ئۆتۆمبێلە جامڕەشەكان…؟\nوەك دەگوترێت هونەری سیاسەت و دەسەڵاتدارێتی لەبنەڕەتدا لەسەر بنچینەی ژیاندۆستی و خزمەتی مرۆڤایەتییەوە سەرچاوەی گرتووە و هۆكارگەلێكی گرنگە بۆ خۆشگوزەرانی و هەنگاونان بەرەو بەدیهێنانی خواستی گەلان، بەڵام ئەوەی لەكوردستان بەدیدەكرێت ئەم پرسە ئاراستەیەكی تری وەرگرتوە و بەدەستی هەندێك سەركردەو گرووپ و هێزی سیاسییەوە بووەتە مەترسی و ژیانی كۆمەڵگەی وێران كردووە، ڕۆژ لە دوای ڕۆژیش خراپتر دەبێتبەتایبەت لە رووی ئابووری و بازاڕ و داهاتی تاكەوە، چونكە كەڵەكەبوونی قەیرانەكان و خراپی دۆخی سیاسی و پەرەسەندنی گەندەڵی و شۆڕبوونەوەی بۆ ناو سیستەمی حوكمڕانی وایكردووە هیچ جۆرە چاودێرییەك لە سەر بازاڕ نەماوە و هەمووی بووەتە ماركێتێكی سیاسی بەدەست ئەحزابی دەسەڵاتدارەوە و بە ئارەزووی خۆیان یاری بە نرخ و هاوردەكردن و بازاڕەوە دەكەن.\nبەرزیی نرخ و گرانفرۆشی و بەڕەڵایی بازاڕ بەڵگەی ڕاست و دروستی ئەو بۆچوونەمانە و گەیشتۆتە ئاستێك كە بەتەواوەتی تەنگی بەزۆرینەی زۆری هاووڵاتیان هەڵچنیوە، بەتایبەت ئەو خێزان و خانەوادانەی كە هیچ سەرچاوەیەكی دارای دیاریكراویان نییە و بە تەنیا پشت بە كرێكاری و هێزی كاری ڕۆژانە دەبەستن، واتا ئەگەر گرانیی نرخ بۆ فەرمانبەران‌و مووچەخۆران بووبێتە جێی نیگەرانی و دڵەڕاوكێ و باری گوزەرانیانی قورسكردبێت،ئەوە بۆ هەژاران و چینە ڕەش و ڕووتەكەی كۆمەڵگە گەورەترین بەدبەختییە و  ژیانیان لە ئاستێكی نەشیاو و پڕلە مەترسیدایە و كەسیش ناپرسێ ئەمە بۆ؟\nبەمەرجێك ئەحزابی حوكمڕان لە سەرەتاكانی دروستبوونی ئەم بارودۆخەدا وەك ئەوەی هەنگوینیان لە كونی داردا دۆزیبێتەوە قەوانی سیستەمی بازاڕی ئازاد و سەرمایەی ئازادیان لێدەدا و بانگەشەی ئەوەیان دەكرد كە چۆن بازاڕی ئازاد كۆمەڵگەی كوردی لە كۆمەڵگەیەكی دواكەوتووی جووتیارییەوە دەگۆڕێ بۆ كۆمەڵگەیەكی كراوەی پڕلە جوڵەی پێشكەوتوو، بەبێ ئەوەی ئاماژە بە ناسنامەو میكانیزمی ئەو بازاڕی ئازادە بكەن كە قەوانەكەیان بۆ لێدەدا، ئەمە لەكاتێكدا لە وڵاتانی سەرمایەداری ئەم جۆرە لە بازاڕی ئازاد نییە و بە فاڵتۆ مامەڵە لەگەڵ بازاڕ ناكەن، وەك ئەوەی لێرە سیاسییە بزنسمانە چاوچنۆكەكان لە پێناو مانەوەی خۆیان و پاراستنی بەرژەوەندییەكانیاندا دەیكەن و تەواوی ئابووری و ئابووری بازاڕیان قۆرخكردووە و نەفەسێكی ئەوتۆیان نەهێشتۆتەوە تاخەڵك بە ویستی خۆیان بای باڵی خۆیان بادەن لە مامەڵە و خستنەگەڕی سەرمایەكانیان و كەمترین دەرفەت ڕەخسێنراوە لەم ڕووەوە.\nنەهێشتنی ئەو دەرفەتەش دەگەڕێتەوە بۆ ئەوەی كە هیچ یاسایەكی گونجاو و كاریگەر نییە بۆ ڕێكخستنی بازاڕو چاودێریكردنی نرخ‌و ئەوانەی كە یاری بە نرخەوە دەكەن، هەربۆیە دەبینی زۆربەی زۆری خواردن و خواردنەوەو دەرمان و پێداویستییەكانی بەڕێوەچوونی ژیانی خەڵكی ژەهراوین، كۆن و بەسەرچوون، لە ئاكامی خواردنی ئەم خۆراكە پیس و بەسەرچوو و ژەهراوییانەدا، سەدان جۆر نەخۆشی قورس بڵاوبووەتەوە كە دیارترینیشیان شیرپەنجە و جەڵتەی دڵ و دەماخە. هێنانی ئەم مەوادە بەسەرچوو و مەترسیدارانەش لەلایەن سەرمایەدارانی ئەحزابی دەسەڵاتدارەوە پاوان كراوە و كەسیش ناتوانێت بڵێ داخیلكردنی ئەم هەزاران جۆر مەوادە كوشندانە بۆچی؟ ئەوەشی كە دەتوانێت بازگەكانی ئەم پرۆسە مەترسیدارە ببڕێت و بێترس و لێپرسینەوە بپەڕێتەوە و یاری بە ژیان و گوزەرانی خەڵكەوە بكات تەنیا ئەو كۆمپانیا و كەسانەن كە پەیوەندی ڕاستەوخۆیان بەدەسەڵات وپایەكانی سیستەمی حوكمڕانی و ئۆتۆمبیلە جامڕەشەكانەوە هەیە نەك خەڵكی هەژار و بێدەسەڵات.


نهێنیه‌کی نوێ لە کوده‌تای تورکیا/کاتێک ئه‌مریکا ئه‌ردۆغان ڕزگار دەکات - Mehr News Agency\n19 tîrmehê 2016 - 19:15\nNews Code 4393\nهودا جەنات نووسی:\nنهێنیه‌کی نوێ لە کوده‌تای تورکیا/کاتێک ئه‌مریکا ئه‌ردۆغان ڕزگار دەکات\nئه‌م ڕۆژانه سه‌باره‌ت به کوده‌تای تورکیا خوێندنه‌وه‌ی جۆراوجۆر ده‌خرێته‌ڕوو به‌ڵام گێرانه‌وه‌ی هودا جه‌نات، شرۆڤه‌کاری سیاسی له‌م رووداوه نوێیه.\nبه ڕاپۆرتی ئاژانسی هه‌واڵی مێهر، هودا جه‌نات، شرۆکاری سیاسی له تۆڕه کۆمه‌ڵایه‌تییه‌کاندا نووسراوێکی بڵاوکرده‌وه که خوێندنه‌وه‌یه‌کی دیکه‌یه سه‌ر کوده‌تاکه‌ی تورکیا و ده‌ڵێت: پێشتر وتبووم که هاوینی ئه‌مساڵ له تورکیا کوده‌تا ڕووده‌دات و پێش بینیه‌که‌متان باوه‌ر کرد ئێستا ده‌مه‌وێت چۆنیه‌تی شکستی کوده‌تاکه شی بکه‌مه‌وه.\nهه‌روا که جیهان بینی شه‌وی شه‌مه‌ی ڕابردوو کوده‌تای سه‌ربازی له تورکیا روویدا. کوده‌تاییه‌ک که شرۆڤه‌کارانی سیاسی زۆر پسپۆڕیش نه‌یانده‌توانی پێش بینی بکه‌ن. ئه‌م کوده‌تا له‌لایه‌ن ۶۰ له‌سه‌دی ئه‌رته‌شی تورکیاوه ئەنجام دراوە.هێزی ئاسمانی و هیزی زەوینی و تەنانەت سەربازانی ئیحتیات هاتنە سەر شەقام بۆ ئەوەی پشتیوانی لە هاوکارانی خۆیان بکەن.\nتانک و دەبابەکان هاتنە سەر شەقامەکانی ئەنقەرە و ئەستەنبۆڵ و باڵەفڕەکانی ئەرتەش لە حاڵێکدا کە هەڵگری سەربازان بۆ دابەزاندنیان لە ناوەندە هەستیارەکان و دەستداگرتنیان بەسەر ئەو ناوەندانە بوون، گەشتیان دەستپێکرد.\nئەم ڕاسپاردەییە بە سەرکەوتوویی ئەنجام درا و دەستیان بەسەر بینای تەلەفزیۆن و فڕۆکەخانەی نیودەوڵەتی ئاتاتورک و بینای پەرلەمان و کۆشکی سەرۆک کۆماری دا گرت. ئەردۆغان بە کۆپتەری سەربازی گواسترایەوە بۆ فڕۆکەخانەی نێودەوڵەتی ئەنقەرە و داوای لێکرا دەستبەجێ وڵات بەجێبێڵێت.\nهودا جەنات دەنوسێ: ئەردۆغان داخوازی سەرکردەکانی کودەتای قبووڵ کرد بەو مەرجەی خۆی و بنەماڵەکەی بە سەلامەت گیان دەربکەن. پاشان بە ئێسکایپ پەیامێکی دەنگی لە ناو کۆپتەرەکەوە دا و داوای لە خەڵک و لایەنگرانی کرد بێنە سەر شەقامەکان و ئەم کودەتا بوەستێنن. لە کاتژمێرە سەرەتاییەکاندا تەنانەت یەک کەس نەهاتە سەر شەقام و دۆخەکە بە شڵەژاویی و لێڵی مایەوە.\nئەو نووسی: پاش ئەوە چی ڕوویدا؟ کۆپتەرەکەی ئەردۆغان لە ئەنقەرە بەرەو دەرەوەی وڵات ڕۆیی و ئەردۆغان داوای پەنابەری لە ئەڵمانیا کرد کە وەرنەگیرا. ئازەربایجان و ئێرانیس سنوورەکانیان بەڕووی ئەردۆغان داخس. ئەردۆغان ناچار بوو بگەڕێتەوە.ئێرە خاڵی گۆڕانکارییەکی گەورەیە.کۆپتەرەکەی ئەردۆغان لە بنکەی ئینجلیک لە باشووری تورکیا نیشتەوە.پێش ئەوە ئەردۆغان لە ناو فڕۆکەکەوە تەلەفۆنی بۆ باراک ئۆباما کردبوو و بە گوێرەی نووسراوێکی واشنتۆن پۆست؛ ئەردۆغان داوای لە باراک ئۆباما کردبوو کە ڕێگەی پێ بدرێت کۆپتەرەکەی لە بنکەی ئەمریکاییدا بنیشێتەوە. دواتر ۱۲ فڕۆکەی ئێف ۱۶ی نەناسراو لە ئاسمانی ئەنقەرە و ئەستەنبۆڵ سووڕانەوە و باڵەفڕەکانی ئەرتەشی تورکیا کە ژمارەیان ۲۵ دانە بوو پێکا و هەر هەموویان داخران.\nئەم باڵەفڕانە سەرباز و فەرماندەی ئەرتەشیان پێ بوو کە دەیانەویست بڕۆن لە ناوچەکانی دیکەدا شوێنە هەستیارەکان کۆنتڕۆڵ بکەن. شەڕی ڕاستەقینە لە نێوان هێزی ئاسمانی ئەمریکا و باڵەفڕەکانی ئەرتەشی تورکیا روویدا. باڵەفڕەکان بەربوونەوە و هەموویان کوژران. ژومارەی سەربازان ۸۰۰ کەس بوون و ۵۰ فەرماندەشیان تێدا بووە.\nئەو لە درێژەدا دەنووسێت:فەرماندەی هێزی ئاسمانیی تورکیا پەیوەندییەک لە رێکخراوی سیای پێدەگا سەبارەت بە خۆبەدەستەوەدان و وەستاندنی کودەتا و ئەوەی کە ئەگەر ئەم بڕیارە جێبەجێ نەکرێت سەرجەم هێزە سەربازییەکانی تورکیا\nلە سنوورەکان و شەقامەکان لە ئاسمانەوە دەکرێنە ئاماج. هەر بۆیە سەرکردەکانی کودەتا فەرمانی پاشەکشێیان بە هێزەکانیان دا.\nهودا جەنات لە درێژەدا دەنووسێت: ئێستا زانیتان کە هۆکاری بوونی بنکەی ئەمریکایی لە هەر وڵاتێکدا چییە؟ ئامانج ڕێگری لە جێبەجێ بوونی ڕووداوی وەک ئەوەی تورکیایە. ئەمە لە وڵاتانی وەک قەتەر، عەرەبستان، بەحرەین، کوەیت و ئیماراتیش دا ڕێک دەردێت. هەموو ئەمانە بنکە سەربازییەکانی ئەمریکان بۆ ڕێگری لە کودەتا و بزووتنەوەی مەدەنی دژی ڕژێمە پارێزەرەکانی بەرژەوەندی ئەمریکا.\nئەو دەنووسێت: بەڵێ کودەتای فەرماندەکانی هێزی ئاسمانی ئەرتەشی تورکیا پاش دەستێوەردانی زلهێزی جیهان شکستی هێنا.\n۲۴ باڵەفڕی هەڵگری هێزە سەربازییەکانی تورکیا لە ئاسمانەوە داخران، کێ ئەوانی کردە ئامانج؟ مەگین رێبەرانی کودەتا فەرامندەکانی هێزی ئاسمانی نەبوون. بە ڕای من تەنیا هەڵەی فەرماندەکانی ئەرتەشی تورکیا و شکستی کودەتاکەیان ئەوە بوو کە پەلەیان کرد لە کشانەوەی هێزە سەربازییەکانی تورکیا لە عێراق و کردنە ئامانجی بارەگاکانی داعش لە سنووری تورکیا. ئەم کارە بەڕای ئەمریکا دژی بەرژەوەندییەکانی واشنتۆن بوو و وا تێگەیشتن کە بێ گومان کودەتاچییەکان دژی بەرژەوەندییەکانی ئەوان دەجووڵێنەوە و ئامادەبوونی سەربازی ئەوان لە تورکیا دەکەوێتە مەترسیەوە.\nئەمریکا پشتی ئەردۆغانی بەر نەدا لەبەر ئەوەی کە بەرژەوەندی ئەوان لە عێراق و سووریا یەکدەگرێتەوە.\nئۆباما بڕیاری دا کە کودەتا شکست بێنێت. لە بەرەبەیان دا ئەردۆغان لە بنکەی ئینجرلیکەوە گەڕایەوە ئەنقەرە.\nهودا جەنات نووسی: ئەردۆغان لە باری سیاسی و ئەمنییەوە ڕووخاوە و زیاتر لە سێ لەسەدی گەلی تورکیا لەگەڵ ئەو نییە. زۆرینە درگایان داخست و گوێڕایەڵی فەرمانەکانی ئەرتەش بوون بۆ هاوڕێی کودەتا. ئەگەر ئەمریکا و چەکدارانی ئەمریکایی نەبوون ئیستا ئەردۆغان لە یەکێک لە وڵاتان پەنابەر بوو هەڵبەت ئەگەر وڵاتێک پەنابەری پێ بدایە. ئەردۆگان دەچوو تا ئاوارەیی گەلان و خنکانیان لە دەریا کۆتایی پێ بێت تاکوو بازرگانی ئەندامانی لەشی مرۆڤ کەم بێتەوە و سەرکردەکانی داعش لە تورکیا دەستگیر بکرێن. ئەگەر کودەتا سەردەکەوت هەموو ئەمانە دەهاتەدی. بەڵام کودەتا لە بەرژەوەندی ئەمریکا و سیاسەتەکانی ئەو لە ناوچەکە نەبوو هەر بۆیە هەوڵی دا شکست بێنێت.


كۆسرەت رەسول و چیرۆكی دەستگیركردنی سەدام حسێن – سنور میدیا\nژمارەی بینین: 4,641\nئەمڕۆ 30ی كانوونی یەكەمی 2021، 15 ساڵ بەسەر لەسێدارەدانی سەدام حسێن، سەرۆكی رژێمی بەعسی رووخاو تێدەپەڕێت كە لە بەغدای پایتەخت لەسێدارە درا.\nبەرەبەیانی رۆژی 30 -12-2006 كە هاوكات بوو لەگەڵ یەكەم رۆژی جەژنی قوربان، پرۆسەی لە سێدارەدانی سەدام حسێن-ی سەرۆككۆماری پێشووتری عێراق لە بەغدای پایتەخت لەباڵەخانەی ئەمنی پێشوو لە كازمیە بەڕێوەچوو.\nئامادەكردنی سەدام حسێن بۆ لەسێدارەدان\nرۆژی 5ی تشرینی دووەمی ساڵی 2006 دادگای باڵای تاوانەكان لە عێراق، حوكمی لە سێدارەدانی سەدام حسێن و بەرزان تكریتی و عەواد بەندەر-ی راگەیاند و سەرەنجام لە كۆتایی كانوونی یەكەمی ساڵی 2006دا بڕیاری لە سێدارەدانی سەدام جێبەجێكرا.\nموەفەق روبەیعی- كەیەكێكە لەسیاسەتمەدارانی عیراق و هاوكات ئامادەی پرۆسەی لەسێدارەدانی سەدام حسێن بووە، بە میدیاكانی راگەیاندووە، كە خودی خۆی سەكۆی ژێر قاچی سەدام حسێن-ی راكێشاوە كاتێك ملی بەپەتی سێدارەوە بووە. دەشڵێت:” دوای لەسێدارەدانی سەدام حسێن پەتەكەی لای خۆی وەك یادگارییەكی مێژوویی پاراستووە.”\nسەدام حسێن لەماوەی دەسەڵاتیداو لەهەشتەكانی سەدەی رابردوودا، چەندین تاوانی قێزەونی دژ بەگەلی كوردستان ئەنجامدا كە دیارترینیان ئەنفال و كیمیابارانكردنی هەڵەبجە بوو، كەبەهۆیانەوە نزیكەی 190 هەزار كەس بوونە قوربانی.\nسەدام ناوی تەواوی سەدام حسێن مەجید عەبدولغەفور سلێمان عەبدولقادر بن عومەر سانی روفاعیە حسێن عەبدولمەجید-ەو لە 28ی نیسانی 1937 لەگوندی عۆجەی سەربە شاری تكریت لە سنوری پارێزگای سەڵاحەدین لەدایكبووەو لەهۆزی بیجات رفاعیە.\nوێنەیەكی منداڵی سەدام حسێن\nسەدام هەرگیز باوكی نەناسیوە، لەبەرئەوەی پێنج مانگ بەر لەدایكبوونی سەدام باوكی دیارنەما، بەپێی هەندێك لەگێڕانەوەكان، دایكی سەدام لەكاتی دووگیانیدا هەوڵیداوە خۆی منداڵەكەی (سەدام) بكوژێت، بەڵام پەشیمان بووەتەوە، لەكاتی لەدایكبوونیدا سەدامی ناردووە بۆلای براكەی (خاڵی سەدام) ئەمەش تاوەكو تەمەنی سێ ساڵەی سەدام بەردەوامبوو، دوای ئەوەی سەدام تەمەنی دەگاتە 10 ساڵان دووبارە دەچێتەوە لای خاڵی كە كەسێكی دینداری سوننە بووە و كاریگەری لەسەر سەدام هەبووە.\nلە ساڵی 1957 سەدام پەیوەندی بە حزبی بەعسەوە كردووە، ساڵی 1959 لە هەوڵی تیرۆركردنی عەبدولكەریم قاسم، سەرۆكی ئەكاتەی عیراق بەژداربوو، بەڵام ئەو كارەیان سەری نەگرد بۆیە بەناچاری عیراقی بەجێهێشت، تا ساڵی 1963 گەڕایەوە عیراق ئەویش پاش كوشتنی عەبدولكەریم قاسم.\nلەساڵی 1963 دا لەگەڵ ساجیدە ژیانی خێزانی پێكهێنا، كە ساجیدە دوو كوڕی بوو بەناوی عودەی و قوسەی و سێ كچیشی لێ بوو بەناوی رەغد، رەنا و حەلا.\nسەدام حسێن و خێزانەكەی\nلە ساڵی 1964 سەدام حسێن دەخرێتە زیندان، بەڵام لە ساڵی 1968 حزبی بەعس دەسەڵات دەگرێتەدەست و سەدامیش دەبێتە كەسی دووەمی عیراق، لە پاشان لە ساڵی 1979 پاش دورخستنەوەی ئەحمەد حەسەن بەكر، سەدام بووم بە سەرۆك كۆماری عیراق، سەرۆك وەزیران، سەرۆكی ئەنجومەنی شۆڕش و فەرماندەی گشتی هێزە چەكدارەكان و كەسی یەكەمی حزبی بەعس.\nسەدام حسێن و ئەحمەد حەسەن بەكر\nپاش ساڵێك لە گرتنەدەستی دەسەڵات سەدام حسێن، لە ساڵی 1980 بڕیاری شەڕیدا لەگەڵ كۆماری ئیسلامی ئێران و ماوەی هەشت ساڵی خایاند، ئەمەش وایكرد ڕێژەیەكی زۆری هاوڵاتی عیراقی بەتایبەت رەگەزی نێرینە لەناو بچێت، جگە لەوەش وڵاتی توشی قەرزێكی زۆر كرد.\nسەدام لە شەڕی ئیراق و ئێران\nپاش جەنگی عیراق و ئێران، سەدام حسێن لە ساڵی 1988 بڕیاری ئەنفال كردنی گەلی كوردی دەركرد و بەسەرپەرشتی عەلی حەسەن مەجیدی برای، 182 هەزار كوردی زیندەبەچاڵ كرد.\nروفاتی كوردانی ئەنفال كراو\nرۆژی 16-3-1988 بە بڕیاری سەدام حسێن، شاری هەڵەبجە كیمیاباران كراو پێنج هەزار هاوڵاتی كورد شەهید بوون و چەندین كەسی دیكەش بریندار بوون.\nعومەری خاوەر سومبولی كیمیابارانی هەڵەبجە\nساڵی 1990 سەدام حسێن هێرشی سەربازی كردە سەر كوێت و دەستی بەسەرداگرت، ساڵی 1991 ویلایەتە یەگرتووەكانی ئەمریكا و هاوپەیمانان هێرشیانكردە سەر هێزی عیراقییەكان و لە كوێت دەریانكردن، جگە لەمە ئابڵوقەی ئابووری خرایە سەر عیراق.\nسەدام حسێن لە كوێت وتار بۆ سەربازانی عیراق دەدات\nلە ساڵی 2003 جۆرج بۆشی كوڕ بڕیاریدا لەگەڵ هاوپەیمانان هێرشی سەربازی بكاتە سەر عیراق، 48 كاتژمێریش مۆڵەتی بە سەدام حسێندا بۆ ئەوەی عیراق جێبهێڵیت، بەڵام سەدام عیراقی جێنەهێشت و خۆی ئامادەكرد بۆ جەنگ، رۆژی 20\_3\_2003 هاوپەیمانان هێرشیانكردە سەر عیراق و كۆتاییان بە دەسەڵاتی سەدام حسێن هێنا.\nلادانی پەیكەری سەدام حسێن لە پایتەختی عیراق بەهاری 2003\nرۆژی 13-12-2003 هێزەكانی هاوپەیمانان، پشتبەستوو بەو زانیاریانەی لەلایەن ( كۆسرەت رەسول عەلی) پێیاندرا كە ئەوكات جێگری سەرۆكی هەرێم و لەهەمانكاتدا جێگری سكرتێری گشتی یەكێتی بوو ، سەدام حسێن-یان لە گوندێكی تكریت دەستگیركرد و رووبەڕووی دادگایان كردەوە، پاشان دادگا بڕیاریدا، سەدام حسێن لە سێدارە بدرێت.\nبەهەمان شێوە هێزێكی تایبەتی سەر بەكۆسرەت رەسول عەلی، لەمانگی ئابی 2003 لەشاری موسڵ، توانیان تەها یاسین رەمەزان- جێگری سەدام حسێن و یەكێك لەبەرپرسانی رژێمی بەعسی رووخاو دەستگیربكەن و دوای هێنانەوەی بۆ شاری سلێمانی بەدەستگیركراوی، رادەستی هێزەكانی ئەمریكایان كرد.\nكۆسرەت رەسول عەلی، لەچاوپێكەوتنێكدا لەگەڵ كەناڵی عەرەبیە، سەبارەت بەچیرۆكی دەستگیركردنی سەدام حسێن و پاسەوانەكانی دەڵێت:” خەڵكمان لەناو شاری تكریت هەبوو، هۆزەكانی وەك عەبید، جەبوورو عیززە زۆر یارمەتیانداین بۆ دۆزینەوەی پاسەوانەكانی سەدام حسێن.”\nدەشڵێت:” سەدام حسێن خۆی لەگوندێكی باكوری تكریت لەنزیك ناوچەی دۆرە خۆی حەشاردابوو لەشوێنێكدا كە خاوەنەكەی یەكێك بووە لەكەسوكارەكانی سەدام و چوار بۆ پێنج برا بوون و سەرجەمیان پاسەوانیان دەكرد، كەسانێكی تر لەعۆجەوە دەهاتن و زانیاریان لەسەر شوێنی خۆحەشاردانەكە پێدەداین.”\nكۆسرەت رەسول دەڵێت:” زانیاری تەواومان هەبوو لەسەر ئەوەی سەدام حسێن خۆی لەكوێ حەشارداوەو كێ خواردنیان بۆ دەبات و كێ یارمەتی دەدات بۆ هاتنەدەرەوەو كێ سەردانی دەكات، تەواوی ئەو زانیاریانەماندا بە ئەمریكییەكان و ئەوانیش هاتن و دەستگیریان كرد، بەبێ ئەو زانیاریانەی ئێمە هیچیان پێنەدەكرا.”\nسەرباری تێپەڕبوونی 14 ساڵ بەسەر لەسێدارەدانی سەدام حسێن-دا بەڵام هێشتا دۆخی سیاسی عیراق جێگیرنییەو ململانێی لایەنە سیاسییەكان و هێزە عەرەبییە سوننی و شیعەكان بەردەوامەو تەواوی ئەو حكومەتانەی لەدوایی نەمانی رژێمی بەعسەوەدەسەڵاتیان گرتووەتە دەست، نەیانتوانیوە ژیانێكی ئاسوودە بۆ هاوڵاتیانی عیراق فەراهەم بكەن.


لە ناوچەی شاروێرانی مەهاباد یادی دوکتور "قاسملوو" بەرز ڕاگیرا\n12:09 - 30 پووشپەڕ 2721\nئەندامانی حیزبی دێموکراتی کوردستانی ئێران لە ناوچەی شاروێرانی مەهاباد بەبۆنەی ٣٢هەمین ساڵوەگەڕی تێرۆری دوکتور ''قاسملوو'' و هاوڕێیانی لەلایەن دیپلۆمات تێرۆریستەکانی ڕێژیمی ئێران بە بەڕێوەبردنی چالاکیی تەبلیغی یادی دوکتور ''قاسملوو''یان بەرز ڕاگرت.\nتێکۆشەرانی دێموکرات ڕۆژی ٢٩ی پووشپەڕ، لە ناوچەی شاروێران لە گوندەکانی'' کێچاوا، گابازەڵە و قەرەداغ'' و هەروەها لە نێوان ڕێگای ئەو گوندانە بە بڵاوکردنەوەی تراکت و پۆستێری تایبەت چالاکیی تەبلیغییان بەڕێوە برد.\nئەندامان و لاینگرانی حیزبی دێموکرات لەو ماوەیەدا بەبۆنەی ٢٢ی پووشپەڕ، لە ناوچە جیاجیاکانی کوردستان بە شێوازی جۆراجۆر یادی دوکتور ''قاسملوو''یان بەرز نرخاند و پەیمانی وەفاداریان بە رێبازی شەهیدان نوێ کردەوە.


دایکی چالاکێکی مەدەنی لە کرماشان نیزیک مانگێکە دەسبەسەرە – چاونیوز\n14ی ئازاری , 2017\tهەواڵ ناردنی کۆمێنت 1,665 جار سەردانی ئەو بابەتە کراوە\nدایکی چالاکێکی مەدەنی و مافی مرۆڤ لە کرماشان نیزیک بە مانگێکە مانگێکە دەسبەسەر کراوە و تا ئێستا چارەنووسی ناڕوونە.\nگەردە پوشەند، تەمەن ۵۸ ساڵ و دایکی ئیحسان فەتاحی ۲۴ ڕۆژە لەلایەن ئیدارەی ئیتلاعاتی کرماشانەوە دەسبەسەر کراوە و تا ئێستا چارەنووسی ناڕوونە.\nئیحسان فەتاحی، ڕۆژنامەنووس و چالاکی بواری مافی مرۆڤ کە لە دەرەوەی وڵات دەژی، لەو پێوەندییەدا دەڵێ ڕۆژی پێنجشەممە، ۲۸ی ڕێبەندان لە ئیدارەی ئیتلاعاتەوە تەلەفوون بۆ دایکی کراوە و گوتویانە کە دێنە ماڵێ، ئەویش بە تووڕییەوە ناڕەزایەتیی بەو هاتنە دەربڕیوە و دواتر چەند کەسێکی ئیدارەی ئیتلاعات هاتوونەتە کۆڵانەکەیان بە زەبری زۆر سواری ماشێنیان کردوە و بردوویانە.\nئەو ڕۆژنامەنووسە دەڵێ مەبەست لە گرتنی دایکی فشارهێنان بۆ ئەو و بنەماڵەکەیەتی و تا ئێستا بە ڕوونی پێیان ڕانەگەیاندوون کە خاتوو گەردە پوشەند‌یان لەسەر چێ گرتوە


شەڕی باکوری کوردستان بەرەو کوێ؟\n19:44 - 28 رێبەندان 2715\n((زۆربەی لێکدانەوەکانی کورد بۆ سەرێ شەڕ و ئاڵۆزیەکانی کوردستانی باکور بە شێوەێک نارەزایەتی دژی دەوڵەتی تورک و توڕە بوونێکە لە ئەردوغان و دەوڵەتی ئاکپارتیە . بەڵام دیارە خۆلقاندنی هەر ئاڵۆزی و گوڕانکاریک تە نیا یەک هۆی نیە .\nکوشتن و ماڵوێرانی خەڵکی مەدەنی لە هەر شوێنێکی دنیادا شەرمەزارە لە هیچ کەس قەبۆڵ ناکرێت بی گومان هێرش کردنە ئەرتەشی بۆ سەری خەلکی مەدەنی کورد جنایەتە دەبێ مەحکوم بکرێت. بەڵام ئایا خودی ماڵی کورد لەم نێوانەدا بی هەڵە بووە؟ئایا دەکرێت بڕێک ئاوڕ لە سیاسەتەکانی کوردیش بدرێتەوە بزانین بەشی کورد لەو تاوانەدا چەندە و هەڵەکانی کورد چەندە لەو ئالوزیانە ڕۆڵی هەیە؟))\n. موعادڵەکە دەولەت نەتەوەکان لە هەنبەر نەتەوە ژێر دەستەکان وەها فورمولە کراوە ئەو دەولەتانە تەنیا سەرزیەکەیان دەوێت و خەڵکەکەی وەک لەمپەر و رێگیری پلانی خۆیان دەزانن و گوتاری ئەو دەوڵەتانە تەنیا بەڵینیان بۆ یەک نەتەوە دیاری کراوە کورد وەک هەرەشەی بۆ سەر خۆیان دەزانن بەڵام چون پێان ناکرێت کە بە شێوەی فیزیکی کورد لەناو ببن بۆیە ئنکاریان دەکەن کە بەرپرسایەتی لە هەنبەر پاراستنی ژێرخانی نەتەوایەتی کوردیان نەبێت، بۆیە گەلانی وەک کورد هەمیشە لە مەترسی ژینوسید بوونە چە بە شێوەی فیزیکی چ بە شێوازی ئاسمیلاسیون. دیارە کوردیش ئەوندە زۆرە کە نەتوانن بە یکجاری لە ناوی بەرن بە تایبەت لە سەردەمی ئەمڕۆدا کە دەسەڵاتی نێونەتەوەی تا رادەێ سنوری بۆ پاکتاوی رەگەزی داناوە بەڵام بە تەواوی پاکتاوی رەگەزی بن بڕ نەکراوە.\nسیستمی تورکیا دێموکراتیکە واتە ئیتر پرسی کورد وەک کێشەی ئەمنیتی نەماوە بووتە پرسێکی سیاسی بەڵام هێشتا پرسی کورد نەچوتە قۆناخی حقوقیەوە.لە بەر ئەوە ئەگەری ئەوە هەیە کە دەوڵەتی تورک بڕیک لەمپەر لە بەرئەم پروسەیە دورست بکات. لێردا ڕۆڵی خەباتی سیاسی زۆر برجەستە دەبێتەوە دەبێ کورد بە وریایی ئاگاداری دۆخەکە بێ کە ئاڵۆزی نەکا. واتە کورد خەبات بۆ ئەوە دەکا کە ئەو دەوڵەتانە ناچاریان بکەن هەم دان بە مافەنەتەوەیەکانیان ببن و هەمیش ناچاریان بکەن دێموکراسی بۆ پاراستنی دەسکەوتەکانیان سەقامگیر بکەن. کە پکک لە چەن ساڵی ڕابردوودا هەرچەند بە درنگی بەڵام ئەم قوناخەی بڕی و خۆی وەک جەمسەری بەرانبەری دەوڵەت تورک بۆ چارەسەری پرسی کورد پێناسە کردوە. واتە پکک وەک کێشەێکی ئەمنیتی بۆ دەوڵەتی تورکیا بۆ بە لایەنێکی سیاسی واتە ئەبێ ئامادە کاری بکا کە مافی کورد بکاتە دیاردەێکی حقوقی لە دەستوری تورکیا بیچەسپنێت کە رێگەیکی ئاسان نیە لە بەر ئەوە کورد زۆرینەی بە دەستەوە نیە لە پەرلەماندا بەڵام لە هەنبەر خاوەن بزوتنەوەیکی مەدەنی بە هێزە و کە ئەتوانی تا ڕادێک ئەم لاوازی قەرەبوو بکاتەوە.\nئەو شەڕیەی کە لە شارەکانی باکوری کوردستان دەقەومی لە کاتێکدا روو دەدا کە کورد وەک حزبێکی فەرمی لە ناو پەرلماندایەو دەرفەتی بۆ خەباتی مەدەنی و سیاسی قانونی هەیە. واته لە کاتێکدا ئەو شەڕە دەستی پێ کردوە کە ڕای گشتی جیهانی بە چاوی خۆیان دیتیان کە کورد توانی وەک حزبێکی سەرەکی لە پارلماندا بەشداری سیاسەت ببێ. کاربەدەستانی تورکیا بە هۆی سەرکەوتنەکانی کورد لە سوریا زۆر توڕە بوو لە شوێن بیانوو دەگەڕا لەپەسا داوی بۆ کورد دادەنا. دنیا بینی کە دەولەتی تورک سەرەڕای ئەم کارشکنیانەی کە دەر حەق کورد دەیکرد بەڵام پروسەی هەڵبژاردنی بەرەو پێشەوە دەبرد. بۆیە پکک راست لەو کاتەدا شەڕی دەست پێ کرد. واتە لە کاتێکدا کە دەولەتی تورک رێ بە کورد دابوو که بەشداری هەڵبژاردن بێت. زیاتر لە ۸٠ کورسی پەرلمان بە دەست بێنێت ڕابردوێکی وتوێژیش لە بەر دەستیدا بوو.\nدەولەتی تورک بە ڕێپێدانی هەدەپە توانی بە دنیا ڕابگێنیت کە سیستمەکەی دێموکراتیکە لە سیستمی دێموکراتیک هەر جورە شەڕێ چەکداریک بە تروریزم دەناسرێت. بۆیە توانی سرنجی ڕای گشتی جیهانی بۆ لای خۆی ڕا بکێشی بیانووی سەرکوت بکەوێتە دەستی. کە چی ئێستا پکک گیرودەی شەڕێک بووە کە یەکم دەستی لە وتوێژی و دانوستاند بڕاوە و تورکیایش پێ باشترە کە ئەو وتوێژە بۆیە گەڕانەوە بۆ سەر مێزی دانوستاند نرخێکی زۆری هەیە بۆ پکک و کورد.\nپکک ئێستا چەن ڕێگایە لە بەردستدایە. یەکەم دیارە کە زەختی نێونەتەوەیی لە سەر تورکیادا نیە بۆیە تورکیا ناچار نیە کە بگرێتەوە سەر دانوستاند دەیهەوی تا ئەتوانی زەربە لە کورد بدات.\nبە پێ مەنتقی ناسیونالیزمی تورک ئەو شەڕە جورێک بە سەرکەوتنی دەزانی و بۆ زیانە گیانی و ماڵیەکانی کورد هەست بە بەرپرسایەتی ناکات توانای درێژە دانی شەڕی هەیە لێرەدا پکک ناچارە کە یان یەک لایەنانە ئەو شەڕە تەواو بکا کە سەرکەوتنی سەد لەسەدی تورکە کە لە خۆیدا یەکم شەڕەکەی بە قازانجی خۆی تەواو کردووە دوهمیش ئیتر بیانووی بەدەستەوەیە کە گەڵ لایەنی چەکدار وتوێژ ناکەم، کە پکک بیهەوێ شەڕی نوێ دەست پێ بکا کە بەڵکو تورکیا ناچار بکات دان بە ئەواندا دابنێ کێشەی کورد بوونی هەیە کە ئەمە لە خویدا گەڕانەوە بۆ دواوەوەیە. دیسانیش هەلێک بۆ تورکیا دەرەخسێت کە بە هەدەپە بڵی کە دبێ پکک مەحکوم بکەن تا لە گەڵ ئێوەدا دادبنیشم کە بە جورێک پشتگیری نێونەتەوییش بۆ تورکیا هەیە تازە ئەگەریش هەدەپە ئەوە قەبۆڵ بکات ئەو کاتیش لە سەر ئاوادن کردنەوی کوردستان قسە دەکەن نە مافی نەتەوەیی کورد. چۆنکا دەولەتی تورک زۆر جار حاشا لە بوونی پرسی نەتەوەیی دەکا دەڵی کێشە پکک یە نە پرسی کورد ئەمە خۆی ئەتوانی دووبەرەکی بخاتە نێوان پکک و هەدەپە کە برێک ژێرخانی سیاسی و کۆمەڵایەتیش بۆ ئەم دووبەرەکیە هەیە. کە ئەمە لە خۆیدا هەر دیسان لە ئاقاری بەرژەوەندی دەولەتی تورکدایە نرخێکی زۆریش ئەخاتە سەر شانی کورد.\nدیارە پکک توانای بەزاندنی سپای تورکیای نیە ئەو شەڕە بۆ هێنانە سەر هێڵی دەوڵەتی تورکیایە لە ئاراستە داخوازیەکانی پکک ئەمیش واتای ئەوەیە دانوستان دیسان دەست پێ بکات لە حاڵیکدا ئەمە چەند ساڵە دانوستان دەستی پێی کردوە. پکک ناچارە ئەوەندە ئەو شەڕە درێژە بدات کە ئەمیش خەسارێکی زۆر لە هاوڵاتیانی کورد دەدا چۆنکا پکک راستەوخۆ شارەکانی کوردستان بۆ مەیدانی شەڕ هەڵبژاردووە ئامانجیشی ئەوەیە کە بە کوشتنی خەڵکی مەدەنی بە دەستی سوپای تورک و پڕوپاگەندە بە وێنەی کوژراوەکان، ڕای جیهانی بۆ لای خۆی ڕا بکێشیت هەتا دەوڵەتی تورک ناچار بکەن دوولایەنانە ئاگربەست بکەن بگڕنەوە سەر مێزی دانوستاند کە دیارە ئەمجارەیش ئەو کوشتن و بڕین ماڵ وێرانیە هیچ پلەێکی بەرزتر بە کورد نادەن لە دانوستانەکەدا هیچ بە دڵنیاوە کورد ئەکەویتە دۆخی لاوازەوە. بۆیە لێرەدا ئاشکرا دەبێت کە پکک توشی سیاسەتێکی هەڵە بوو کە نرخیکی زۆر ئەخاتە ئەستووی کورد، کە قەربوو کردنەوەی زۆر دژوارە.\nهەروا کە گوترا دەوڵەتانی داگیرکەر خاکیان ئەوەێت بەرپرسی حاڵو ژیانی خەڵکی بن دەست نین بۆیە کوشتن و بڕینی و وێران کردنی کوردستان بۆ زهنیتی داگیرکەر زۆر ئاساییە تەنانەت ئەکرێ بڵێن وەک سەرکەوتنە بوویان بەڵام ئەوە خۆدی کوردە دەبێ ئاگاداری و حاڵ و ژیانی خەڵک بێت و هەروەها ئاگاداری پاراستی ئاودانی کوردستان بێت زۆربەی حزبەکانی کوردستان لە بەر ئەوەی خەڵکی کوردستان توشی کۆمەڵ کوژی و ماڵوێرانی کوچی ناچاری نەبن لە زۆر شوێندا دەستیان لە خەباتی چەکداری هەڵگرتوە شارەکانیان جێ هێشتوە.\nتەنیا هۆکاری ئەم کارەی پکک بەرجەستە کردنی ڕۆڵی خۆیەتی وەک یاری زانی سیاسی دەنا دیارە ئەم جۆرە شەڕانە دەسکەوتیی بۆ کورد تێدا نیە جگە لە نرخێکی گران. هەڵەکەی پکک لە هێنانی شەڕ بۆ ناو خەڵک مەدەنی ئەگەرێتەوە بۆ ساڵانێکی زۆر پێشوو کاتێک لە ساڵەکانی ١٣٩٠ پکک شەڕی چەکداری بردە ناو گوندەکانی کوردستان بۆ هۆی ئەوەی دەولەتی تورک هەزاران گوندی لە کوردی رەسن چۆڵ کرد کە لە راستیدا خەزێنە زمان فەرهنگی کورد بوون کە دوای ئەوە شاڵاوای ئاسمیلاسیون خێرایکی زۆری بە خۆیەوە گرت، ئێستایش یەکێک لە کوسپە هەر گەورەکانی کوردە لە ئەم بەشەی کوردستاندا.\nپێکهاتەی پکک سیستمێکی چەپیە واتە دێموکراسی رۆژئاوایی قەبووڵ نیە بۆیە ناتوانێت خاوەن پروژەیک بۆ جێبەجێ کردنی پرسی کورد بە شێوەی دمکراتیک بێت ئەوە دێموکراسیە کە لە ئەدبیاتی پککدا هەیە دێموکراسی خەڵکی بە شیوازی تەک حزبیە کە میراتی سوڤیەت و وڵاتە کومۆنیستیەکانە ئەمەیش لە گەڵ سیستمی لێبراڵ دێموکرسی تورکیا نایخوێنێتەوە بۆیە لە دانوستاندەکان لە گەڵ دەوڵەتی تورک کە ئەبێ قۆناخ بە قۆناخ بێ، ئەمە خۆی سیستمی سانترالیزمی پکک توشی قەیران دەکا بویە پکک بە شێوەێک تەنیا یەک رێگەی هەبوو ئەویش راسپاردنی کوردستان بە پکک لە لاین تورکیاوەیە کە ئەمیش بە تەواوی رێکارێکی ئەستەمە. کە هەدەپە بووە خاوەن ۸٠ کورسی لە پەرلمان ئەتوانێ ببێتە رەقیبی بۆ سەرکردایەتی پکک. هەرچەند کە ەدپ وەک باڵی ناوخوی پکک دێتە هەژمار بەڵام ئەمڕو ئەم باڵە دەیهەوی لە بریارە گشتیەکان بەشدار بێت، رەنگە ئەم بەشداریە بگاتە ئەو ئاستە کە بڕیاردەری سەرەکی بێت ئەمە بە شێوەکی خۆبەخۆی پکک ناچار دەکرد کە لەمەوبەدوا دەبێ گوێڕاگری ەدپ بێ کە بە پی پێکهاتەت رێکخراوەیی وئایدولوژیک پکک قەبۆڵ ناکرێت.\nلە ئێرەدا دەکرێت ئاماژە بە ئەوە بکرێت کە پیخەفی گەشە سەندنی پکک وەک هیزێکی چەکدرای پارتیزانی چیایە بەڵام پێخەفی گەشەسەندنی ەدپ خەباتی مەدەنی و دەنگ دان دیپلماسی و شارە کە هەر یەک بەرەوە ئاقارێک جیاواز هەنگاو هەڵدگرن. بۆیە شەڕێک کە ئاکەپە دەیویست بخاتەی ناو ماڵی کورد هەر ئەوە شتە بوو کە پکک دەیویست، کە بە ەدپ و ئاکەپە ڕابگێنی کە هەتا پکک هەبێت بریاری سەرەکی ئەبێ لە دەستی پککدا بێ\nجگە لەوە پکک دوای سەرکەوتنی لە رۆژئاوا و بە دەست هێنانی ئعتباری نێونەتەوەی لە شەڕ دژی داعش و هەروەها سەرکەوتنی چاوەڕوان نەکراوی هەدەپە لە هەڵبژاردنەکانی رۆژی شەشمی ژوئنی ٢٠١٥ پکک ی زۆر لە خۆ بایی کرد پێ وابوو ئەتوانێ بە هێزێ مەدەنی بە رێبەرایەتی پارلمانتارە تازەکانی و چەکدار ناوشار یەکسەر برێک لە شارەکانی باکور بگرێتە دەست. جا لەم نێواندا بڕێک پشتی بە یارمەتی ئێران و دوایی روسیا زۆر گەرم بوو کە ئەوان بۆ بە چۆک هێنانی تورکیا پشتگیریکی بی سنووری لێ بکەن بتوانیت بە ئامانجی سەرەکی خۆی بگا ئەوەیش رادەستکردنی لانی کەم چەن ناوچەیک نزیک بە خورئاوای کوردستان بێ. بەڵام ئەم سیاسەتە وەها نەچووبەرەوە یەکم هەدەبە لە خولی دووهمی هەڵبژاردنەکانی پەرلەماندا بە شێوەکی بەرچاو دەنگی لە دەست دا رێژەی کورسیەکانی نزیک ٢٥ کورسی دابەزی و خەڵکی مەدەنی بڕێک لە پکک توڕە کرد و ئەوە پشتیوانیە کە چاوەڕوانیی بۆ ئەکرد لێ نەکرا، پکک پێ وابوو کە ئەمجارە سەرهەڵدانەکان هەتا ئورفا دەگرێتەوە بەڵام زۆری لە شارەکانی وەک جۆلەمێرگ و باتمان و مۆش سێرت و وان و... بەشداری بەرچاویان نەکرد قەبۆڵیان نەکرد کە چەک هەڵبگرن دژی پکک تەنها چەند شاری سەر سنوری خۆڕئاوای کوردستان ئەوە شەرەیان درێژە دا دایارە پکک لەو زیاتر نەی ئەتوانی هێز چەکدار باکات. کە ئاکامەکیشی ئەوەیە کە ئەمڕو بە سەر خەڵکی ئەو شارانە دسەپاوە.\nدیارە هەروا کە باس کرا پکک دوای بە دەست هێنای خۆرئاوای کوردستان شکستی داعش لە کوبانی و بەدەست هێنانی زیاتر لە ٨٠کورسی لە پەرلمانی تورکیا و ئعتبارێکی بێ وێنەی نێونەتەوەیی لە دوخیكی زۆر بەهێز لە بەرانبەر تورکیا راوستا بوو، ئەم هەموو سەرکەوتنە، دەوڵەتی تورک و ئەردوغانی زۆر توڕە کردبوو. دەوڵەتی ئەردوغان راستەوخۆ بە پشتگیری لە داعش تاوانبار کرا بوو، بوویە دەوڵەتی تورک دەیزانی بەم شیوەیە، زۆر لە دانوستانەکە کەوتووە دوخی لاوازەوە. بۆیە لە دوای بیانوو دەگەرا، کە پکک بە دەستی خۆی باشترین بیانوو و باشترینی فرسەتی بۆ پیلانی دەوڵەتی تورک رەخساند. ئەگەر پکک لە هەنبەر سیاسەتەکانی تورکیا بە شێوازێکی عقڵانی و لە سەرخۆ بایا دیارە یەکم شکستێ لە پارلمان نەدەهێنا و هێزی بە قوەتی پەرلەمان ئەهاتە هانای دانوستانەکانی داهاتووەوە و دیسان کۆمەڵگای نێودەوڵەتیش بە تەواوی لە راستای پشتگیری لە بەرەی کورد بوو. جا ئەو کاتە پکک دیتوانی زۆرتر لە جاران پوان لە دەوڵەتی تورک وەربگرێت. پرسی کورد کە لە دۆخی ئەمنیەتی بووتە سیاسی دەکرا تا ئاستی حقوقی مسوگەری بکردبایە. بۆیە دەیتوانی یەکێک لە سەرکەوتنە مێژوویەکانی کورد تۆمار بکات بەڵام ئاشکەرا بوو کە پکک رەنگە لە قەیران سازی زۆر شارەزا بێت بەڵام لەسیاسەتی دوخی ئاسایی و موتعارف بە پێ نورمە جیهانیەکان ناتوانی یاریکی سەرکەوتوو بکا و رۆڵی ئەرینی هەبێت.\nکاریگەری نگەتیڤی ئەم شەرە تەنیا نەبستراوەتە بە باکورەوە ، ئەگەری ئەوە هەیە کە تورکیا بتوانێت دوایی بەو شەڕە بێنێت وەک بە دوا چۆنەوی دوژمن هێرش بکاتە سەر خۆرئاوای کوردستان و هەزینەێکی زۆر بۆ ئەو دەسەڵاتە ساوایە دورست بکات. دیارە ئەگەر پکک بڕی ژیرانەتر لە ئامرازەکان ئستفادەی بکردبایا ئەو هێزەی هەڵ ئەگەر بۆ کاتێک کە ئەگەری هێرشی دەوڵەتی تورک بۆ سەر خۆرئاوا. پکک بە پشت بەستن بە ئێران و رەسیا پێ وابوو ئەبی دەست پێش خەری بکا بەڵام وا دیارە کە بە گشتی ئەو بەرنامەیە شکستی هێناوە.\nوەک نمونەیکی تر سەرکەوتنی کورد لە تورکیا ئەتوانی راستەوخۆ کاریگەری هەرە گرنگی لە سەر کوردی رۆژهەڵات بێ ئەگەر ئەوە شەڕە ماڵوێرانکەرە لە ناو شارەکانی باکور نەبایا کوردی باکور دوای هەڵبژاردنەکان چالاکی مەدەنی و سیاسیی بەهێزیان هەبایا، کوردی رۆژهەڵاتی کوردستانیش ئەیتوانی بە ئلهام وەر گردن لە دەسکەوتەکانی کورد لە تورکیا زۆر بوێرانەتر رووی خداخوازیەکانی خۆیان لە دەوڵەتی ئێران بکردبایە. سرنجی سیستمی ئێرانیش زۆرترڕابکێشی بۆ داخوازیە سیاسی و مەدەنیەکانی کورد.


بازاڕی مێژوویی سەقز لەبەردەم وێرانی و پیلانێکى گەورەدایە | AvaToday\nبازاڕی مێژوویی سەقز کە مێژوویەکى کۆنی هەیە، بەڵام ئێستا لەبەر سیاسەتە جیاکارییەکانى کۆمارى ئیسلامى لەبەردەم وێرانبوونێکى گەورەدایە.\nچەندین ساڵە بڕیار وایە بازاڕی مێژوویی سەقز نۆژەن بکرێتەوە، بەڵام میراتى فەرهەنگى کۆمارى ئیسلامى ڕێگەى نەداوە کارى لەسەر بکرێت، هەرچەندە پشکەکەى ئیسماعیل ئەبریشمچى کە کەسێکى یەهودى بوو و بڕیار وابوو نۆژەنى بکاتەوە، فرۆشراوە بە کەسێکى دیکە بە ناوى دلێر شەکەرى تا ئەو کارەکە بکات.\nبڕیار وابوو دلێر سەرپەرشتى دوکانەکان و قەیسرەییەکە (کاروانسەراکە) بکات، بەڵام بەداخەوە ئێستا ئەمە دۆخى دووکان و کاروانسەراکەیە کە لە وێنەکاندا دەیبینن. بە گوتەى یەکێک لە شاهیدان، ئەم پیاوە و چەند یاوەرێکى شەوانە لە نێو دووکانەکان دەڕاب و دەروازەکان دادەکێشنە خوارەوە و دایدەخەن و ڕۆژانە خاکێکى زۆر کە نەدەزانرا لە کوێوە هاتووەتە دەرێ دەڕێژرایە دەرەوە.\nئێستا نزیکەى دە ساڵە کە خۆڵى نێو دووکانەکان دەهێنرێتە دەرەوە و میراتى فەرهەنگیش فزەیەکى لێوە نایێت. هەروەها لە ڕێککەوتنێکیش کە لەگەڵ خاوەن دووکانەکان کراوە، ناداپەروەریەکى گەورە و فرتوفێلێکى ناشیرین دەبینرێت. ئەو کەسانەى کە خاوەن چوار دانگ و نیو بوون بە حوکمى دادگا کرانە دەرەوە و دۆنگ و نیوێکیان پێ بەخشرا، لە کاتێکدا دووکاندارەکان هەموو دارایی دونیایان هەر ئەوەندە بوو، هەرچەندە زۆر بەدواداچوونیان کردووە، بەڵام نە فەرماندارى و نە شارەدارى و نە پارێزگار هیچیان بۆ ناکات و وەڵامیشیان ناداتەوە، چونکە وەک خۆیان دەڵێن "هەموویان دەستیان لەم پڕۆژەیەدا هەیە" و هەر بۆیە ئەوان و سوپا و دەوڵەتیش بە زۆر وەریانگرتنەوە و بەخشیانە ئەو کەسانەى کە سەر بە خۆیانن.


👁 Bu başlık 79,505 defa görüntülendi\n📅 05-11-2018 Tarih ve olay\n👁 Bu başlık 3,623 defa görüntülendi\nباکووری کوردستان - لە دانیشتنی دادگای فیگەن یوکسە [ Daha... 👁] ✖ ✖ 11 8 ✔ 99% ✍ H.B. 1-10-2018 21:09:58\n📅 07-09-2019 Tarih ve olay\nباشووری کوردستان - شاندی پارتی دیموکراتیکی گەلان [ Daha... 👁] ✖ ✖ 9 1 ✔ 99% ✍ H.B. 2-8-2019 7:46:59\n📅 09-03-1981 Tarih ve olay\n📅 Da eklendi Mar 9 2017 11:18PM\n- حەسیب دوانزە ئیمامی و 23 هاوڕێی تری لە گوندی مەل [ Daha... 👁] ✖ ✖ ✖ 0 1 ✔ 68% ✍ H.B. 9-3-2017 23:18:02\n📅 10-03-2020 Tarih ve olay\n👁 Bu başlık 14,799 defa görüntülendi\nباکووری کوردستان - لە ناوچەی نێوان لیجە و پاسوری [ Daha... 👁] ✖ ✖ 12 0 ✔ 99% ✍ H.B. 1-2-2020 15:05:16\n👁 Bu başlık 3,769 defa görüntülendi\nباکووری کوردستان - ئەندامانی مەجلیسی پارتی دیموکر [ Daha... 👁] ✖ ✖ 15 18 ✔ 99% ✍ H.B. 1-12-2018 21:11:57\n📅 13-02-2020 Tarih ve olay\n👁 Bu başlık 66,997 defa görüntülendi\nباکووری کوردستان - بەهۆی بارینی بەفرەوە رێگای نێو [ Daha... 👁] ✖ ✖ 29 7 ✔ 99% ✍ H.B. 1-1-2020 0:19:15\n📅 14-02-2014 Tarih ve olay\n📅 Da eklendi Feb 14 2014 1:07PM\n👁 Bu başlık 10,387 defa görüntülendi\nباکووری کوردستان - تەقینەوەیەک لە شاری ئامەد رووی [ Daha... 👁] ✖ ✖ ✖ 0 1 ✔ 82% ✍ H.B. 14-2-2014 13:07:30


118 جار خوێندراوەتەوە کات06:40 بەروار18-01-2020\nئێوارەی ئەمڕۆ شەممە 18/1/2020، لەشاری هەولێر، كۆسرەت ڕەسول عەلی، سەرۆكی ئەنجومەنی باڵای سیاسی و بەرژەوەندی یەكێتیی نیشتمانیی كوردستان پێشوازیكرد لە ستیف فەیگن، كونسوڵی گشتی ئەمریكا لە هەرێمی كوردستان.\nلە سەرەتای دیدارەكەدا كونسوڵی ئەمریكا پیرۆزبایی سەركەوتنی كۆنگرەی چوارەمی یەكێتیی لەكۆسرەت ڕەسول، كرد.\nلە دیدارێكدا گفتوگۆكرا لەبارەی پەیوەندییەكانی نێوان هەرێم و ئەمریكا، هەردوولا هاوڕابوون لەسەر پەرەپێدانی زیاتری پەیوەندییەكان و هەماهەنگی زیاتر لەنێوان هەردوولا، كۆسرەت ڕەسول سوپاسی ئەمریكاو وڵاتانی هاوپەیمانی كرد كە هەمیشە هاوكارو پشتیوانی كورد بوونە.\nبەشێكی تری دیدارەكە گفتوگۆكردن بوو لەبارەی دۆخی كوردستان و هەنگاوەكانی چاكسازی لەنێو هێزی پێشمەرگە، هەردوولا گفتوگۆی وردیان كرد لەبارەی هەنگاوەكانی چاكسازی و جەختیان لەوە كردەوە كە دەبێ هەنگاوی جدی بنرێ بۆ ئەم پڕۆسەیەو پشتیوانی خۆیان بۆ دووپاتكردەوە.\nپەیوەندییەكانی نێوان هەرێم و بەغدا تەوەرێكی تری دیدارەكە بوو، هەریەك لە كۆسرەت ڕەسول و كونسوڵی ئەمریكا لە هەرێم هاوڕابوون كە گفتوگۆ ببێتە بنەمای كاركردنی نێوان هەرێم و بەغداو سەرجەم كێشەكان بەگفتوگۆ و لە چوارچێوەی دەستوور چارەسەر بكرێن.\nپەیوەست بەدۆخی كوردستان كۆسرەت ڕەسول دووپاتی كردەوە كە لە هەموو كات زیاتر پێویستە كورد یەكدەنگ و یەكگوتارو یەكگرتوو بێ.


بە ئیسلامی کردنی تۆڕی نێونەتەوەی ئینتەرنێت(Internet) یان دروست کردنی ئایەتوڵڵانێتۆرک (Ayetullah Network)\nشەممە, 17. 11. 2012\tمحەممەدی فەقێ عەلی\nتەنەراوەی ئینتەرنێت ئەمڕۆ بۆتە ئامرازێک، کە دنیای بە یەکەوە بەستۆتەوە. لە ماوەی چرکەساتێک دا هەواڵ و بابەتی گرینگ، دەکەونە بەردیدی خوێنەران. گەڕان بەدوای زانیاریەکان دا لە هەموو بوارەکان دا بە چەند کلیکێک پەیدا دەبن. پەیوەندیەکان وایان بەسەر هاتوە کە دنیا بوە بە گوندێکی بچووک و لە ماوەی چەند چرکە دا، دەتوانی بە دەنگ و ڕەنگ و نوسراوە لەم سەر دنیاوە پەیوەندی بەو سەریەوە بگرێت. لە وڵاتەکانی پێشکەوتوو دیمۆکرات دا بە ملیارد دۆلار ساڵانە سەرفی ئەوە دەکرێ، کە هەرچی باشتر و تووندتر ئەم تەنەراوە پڕ بەرهەمەی نێونەتەوەیە بخرێتە خزمەت دانیشتوانی وڵاتەکەیان بۆ ئەوەی لەم ڕێگایەوە پەیوەندیەکان و ئاڵ و گۆڕ کردنی زانیاریەکان زیاتر و دەقیقتر بن، هەر لەو کاتەشدا ئەم تەنەراوە نێونەتەوەییە بۆتە چقڵی چاوی دیکتاتۆرەکانی دنیا و یەک لەوانە ڕێژیمی کۆنەپەرستی کۆماری ئیسلامی ئێران.\nشتێکی سروشتیە کە ، وەها ئامرازێک ترس و دڵەخورپە بۆ دیکتاتۆڕەکان دروست دەکات. بەتایبەتی ڕێژیمی کۆناپەرستی ئیسلامی ئێران. لەم ساڵانەی دوای دا هەرکارێک کە لە چوارچێوەی دەسەڵاتیان دا دەکرێت بە ماوەیەکی زۆرکورت دنیای لێ ئاگادار دەکرێتەوە، نەتەوەکانی ناو جوغرافیای ئێران بەداخەوە لە ناوەندەکانی ڕاگەیاندن و پێگەیاندن و میدیاکانی حکومەتی دا یان زانیاریان پێ ناگات یان ئەگەر زانیاریەکیش بێ، بە بڕوبیانووی ئیسلامی نەبونیەوە، ئەبێ حەوتخانی ڕۆستەمی تێپەڕ کردبێ و لە هەریەک لەمانەش دەبێ تۆزێک بەرغەزەبی سانسۆڕ کەوێ. لە وەها وڵاتێک دا کە گەیاندنی زانیاریەکانیش دەبێ لە گەڵ یاسا شەرعیەکان یەکبگرنەوە، چیتر چاوەڕوان دەکڕێت بێجگە لە دژایەتی کردنی وەها میدیایەکی نێونەتەوەی؟\nئەگەر لە باری تکنیکیەوە سەیری ئەم کارەی ئاخوندەکان بکرێ، دەبینین کە وەها شتێک ناتوانرێ وەک ئینەرنێت(Internet) سەیری بکرێت، چون ئینتەرنێت تۆڕێکی تەنەراوەی نێونەتەوەیە و مەرزێکی بۆ دیاری نەکراوە، راستە سێرڤەرەکانی بنەڕەتی ئینتەرنێت(Root Server) کە ١٣ دانەن و لەم ١٣ دانەیە ١٠ دانە لە وڵاتە یەکگرتوەکانی ئەمەریکایە کە بە وڵاتی لە دایکبوونی ئینتەرنێت ناسراوە، و ٣ دانەکەی دیکەش دانەیەکیان لە ئینگلساتان و دانەیەکیتریان لە نۆروێژ و ئەویتریان لە ژاپۆنە. بەڵام لە ئەسڵ دا و هەروەها لە چوارچیوەی مەرزبەندی دا ئینتەرنێت مەرزێکی دیاری کراوی نیە و هەر کەس بیهەوێ دەتوانێ کەڵکی لێوەرگرێت.\nئەوەی کە لە بەرنامەی ئاخوندەکان دایە و ئامادەن کە بە ملیارد دۆلار خەرجی بۆ بکەن، تەنیا دروست کردنی بەربەستە لە بەردەم خەلکانی ئێران بۆ دەستڕاگەیشتن بە ئینتەرنێت، دەنا ئەوە خودی ئاخوندەکانیش دەزانن ، کە تەنەراوەی ئینتەرنێت بێ هێندێک لە ناوەندە زەبەلاحەکانی دنیای نەرمئەفزاری وێب (webapplikation) وەک ماڵپەڕە سەرکیاکانی زانیاری، پەیوەندی، بازرگانی، هەواڵ، کۆمەڵایەتی و هتد... ئینتەرنیتیش مانایەکی ئەوتۆی نابێ.\nئەم پلانەی ئاخوندەکان پێکهاتوە لە ٣ هەنگاو:\nهەنگاوی یەکەمی دامەزراندنی ٢ نیتۆرکە(Network) کە ئینترانێتی(Intranet) ئێران لە ئینتەرنیت (Internet)جودا دەکاتەوە، ئەم هەنگاوە کە گوایە دەستی پیکراوە و لە مانگی ٣ی ٢٠١٣ دا تەواو دەبێ، ئەم بەشەیان دەبێ تۆڕێک بێ کە سەرتاسەری ئێران بگرێتە خۆی و بە تایبەتی دام و دەزگاکانی حکومەتی، دیارە کەل و پەلی پیویستی تکنیکی(Hardware) و نەرمەفزاری(Software) زۆر پیویستە، تۆ بلێ ئەم کەل و پەلانەش لە بارەگای ئیمامەکان دا بە ئیسلامی دروست بکرێن. یان ئەوەیە ئێمە نەمانزانیوە و ئێران ناوەندی دروست کردنی سوپەرکامپیوتەرەکانە(Supercomputer).\nهەنگاوی دووهەم: کە قەرارە مانگی ٣ی ٢٠١٤ تەواو بێ، دەبێ تێکڕای ماڵپەڕەکانی ئێرانی بخرێنە سەر ئیتڕنێتی ناوخۆی و بە تایبەتی ناوەندەکانی حکومەتی و هەموشیان بە کورتكراوەی ئێرانەوە واتا (top level domain .ir) ببەسترێنەوە، چون تا ئێستا زۆریەک لە ماڵپەڕەکانی حکومەتی لە دەرەوەی ئێران لە سەر سێرڤەرەکان بوون بۆ نمونە ماڵپەڕی مەجلیسی ئێران لە سەر سێرڤەرێکی(Server) ئەمریکای بوو.\nلە هەنگاوی سێهەم و کۆتای دا، کە دەبێ لە مانگی ٣ی ٢٠١٦ دا تەوابکرێ، زیاتر پەیوەندی بە کارو باری نەرمەفزارەوە(Software) هەیە کە لە لایەن ئێرانیەکانەوە دەنوسرێن بۆ نمونە سیستمی بنەڕەتی کۆمپیوتەر(Operating systm) لە شیوەی ویندۆز(Windows) و لینوکس (Linux)و یونیکس (Unix)مەک ئۆئێس (Mac OS) بە ناوی قاسدەک یان پرۆگرامی خزمەتەکانی ئیمێل بە ناوی چاپار کە دەبێ ڕەقابەتی سیستمەکانی ئیمەل بێ لە سەتعی نێونەتەوەی دا، بە گوێرەی هێندێک زانیاری کە لە لایەن دام و دەزگاکانی ریژیمەوە دراونە دەر هەر ئێستا لە ناو ئێران دا دووسەدهەزار کەس کەڵک لەم سیستمە ئیمەلیە وەردەگرن. بە جێگای نەرمەفزاری گەڕان(Search Engine) کە لە ئینتەرنێت دا بە ناوبانگترینیان گوگل ە (Google)قەرارە سیستمیکی گەڕانی تازە دروست بکەن بە ناوی فەجر.\nئەوەی کە لەم کارەیان دا دیکتاتۆڕەکان سەرکەوتوو دەبن یان نا، دەمێنێتەوە بۆ داهاتوو، کە خەڵکانی ناو بازنەی ئێران چەندە بەم زانیاریانە رازی دەبن کە دەبێ تەنیا لە چوارچێوەی شەرعی ئیسلام دابن و تەنیا لە گەڵ داب و نەریتە کۆنە ئیسلامی و ئێرانیەکان بێنەوە. بڵێی خەڵک کە زیاتر لە سێ دەهە یە لە ژێر دەسەڵاتداریەتی ئاخوندەکان دا ، ڕۆژ تا ئێوارە لە دەام و دەزگاکانی راگەیاندن و لە مینبەری حوسێنەیکانیانەوە ئەم خورافاتەیان بە گوێی وردو درشتی ئەم وڵاتە بەڵا لیدراوەدا خوێندوە، ئەوەندە تامەزرۆی ئەم زانیاریانە بن کە پیویستی بە ئینترنیتێکی(Intranet) جودا لە هەموو دنیا بێ.\nتۆ بڵێی نەوەی سەردەمی میدیای تازە بە دوای ڕەوزەخوانەکان دا بگەڕیت لە ئیترانێتی ئێراندا. لێرە دا هەر ئەوە ماوەتەوە کە بڵێین، سەڵا لە ئەقڵ و شعوری ئەم ئاخوندانە، کە گەرەکیانە بە بێژینگ بەری ڕۆژ بگرن.


وا بڕیارە 67 ئیمۆجی نوێ لە ساڵی 2018 بڵاو بکرێتەوە فەرموون بینەری هەمووی بن - Home4T\nالرئيسية / Mashkhal Jumaa / ئایفۆن / ئه‌ندرۆید / وا بڕیارە 67 ئیمۆجی نوێ لە ساڵی 2018 بڵاو بکرێتەوە فەرموون بینەری هەمووی بن\nوا بڕیارە 67 ئیمۆجی نوێ لە ساڵی 2018 بڵاو بکرێتەوە فەرموون بینەری هەمووی بن\nمەشخەڵ جومعە 8/05/2017 12:34:00 am Mashkhal Jumaa, ئایفۆن, ئه‌ندرۆید\nبە پێ هەواڵێک کە بڵاوکراوەتەوە لە ماڵپەڕی Emojipedia کە ماڵپەڕێکە تایبەت بە بواری ئیمۆجی لە سەرەتاکانی ساڵی 2018 کۆمەڵێ ئیمۆجی نوێ بڵاو ئەکرێتەوە بە هەموو سیستەمەکان. ئیمۆجیەکان لە لایەن گروپێک بە ناوی Unicode 11 دروستکراوە.\nفەرموون ئەم بەستەرە بکەنەوە بۆ بینینی ئیمۆجیەکان


..كۆبوونه‌وه‌ی سه‌رۆكی زانكۆ له‌گه‌ڵ راگری كۆلیژ و سه‌رۆك به‌ش و به‌ڕێوه‌به‌ری یه‌كه كارگێڕییه‌كان زانكۆی به‌یان\nشه‌ممه 25/11/2017 زانكۆی به‌یان- هه‌ولێر. كۆبووه‌نه‌وه‌ی سه‌رۆكی زانكۆ له‌گه‌ڵ سه‌رجه‌م كۆلیج و یه‌كه كارگێڕییه‌كانی زانكۆی به‌یان هاته ئه‌نجام دان.\nبه‌سه‌رۆكایه‌تی به‌ڕێز دكتۆر ( سه‌عید خۆشناو ) سه‌رۆكی زانكۆی به‌یان ، به ئاماده‌بوونی به‌ڕێز دكتۆر ( ئه‌سوه‌د قادر ) یاریده‌ده‌ری سه‌رۆكی زانكۆ بۆ كاروباری زانستی و سه‌رجه‌م راگره به‌ڕێزه‌كانی زانكۆ و به‌ڕێوه‌به‌ری ( كارگێڕی – تۆمار و وه‌رگرتن – دڵنیایی و جۆری – راگه‌یاندن – ژمێریاری ) كۆبوونه‌وه‌یه‌كی به‌رفراوان ئه‌مڕۆ ئه‌نجام درا.\nله كۆبوونه‌وه‌كه‌دا كه بۆ به‌ره‌وپێشبردنی زانكۆ له‌سه‌رجه‌م لایه‌نه‌كان هاته ئه‌نجام دان، كۆمه‌ڵێك بابه‌تی گرنگ له بواری زانكۆیی و قوتابی / خوێندكاران هاته به‌رباس و لێكۆڵینه‌وه و بڕیاری دامه‌زراندنی چه‌ند لێژنه‌یه‌كی تایبه‌ت به‌كاروباره‌كان درا، له‌لایه‌ن سه‌رۆكی زانكۆ چه‌ند راسپارده و تێبینییه‌ك به ئاماده‌بووان راسپێردرا.


بەشی: نەوھەدو یەکی گەڕانەوە(٩١) له نووسینی: عەلی سوورەچۆمی – سه‌رده‌شت\n« ئەو رۆژانەی قەت لەبیر ناچنەوە (بەشی ٧۵) له نووسینی خدر پاکدامه‌ن\nبەشی: نەوھەدو دووی گەڕانەوە(٩٢) له نووسینی: عەلی سوورەچۆمی. »\n٢– سێ کەس لە ئێمە دابڕان\n٣- ھەشت“کەس بە نەشارەزایی گەمارۆ دراوین\nھەموو ئەو ڕووداوانە بخوێنەوە…\nچی بنووسم ،وەرە کاکە ھاوڕێم بە ،بەڵێن بێت مێژووی ون“دەگێڕینەوە…..\nئەو وشانەی دەبێ بۆ ئێرە بنووسرێن کاتژمێرەکانی ترس و تاریکی شەوێکی سامناک دەگێڕنەوە ،وەرن با تەنگی نوێژی شێوان“ێک بۆ ئێوە بگێڕمەوە تا سپی بوونەوەی ئەستێرەکان.\nقسەیەک بۆ رۆژھەڵاتم.\nئێستا شەقامەکان پڕن لە بێدەنگی بە چاو دیارە گێژەڵووکەی بەر دەم پەنجەرەکانتان\nئای چەند تەنیان ئێوە ،رۆژێک لە چیا“ئەستەمەکان بۆ شەڕی نان ،رۆژێک لە سەر شەقام بۆ کۆتایی ھێنان بە دێوەزەمەی تاریکی ،ئێستاش لە ماڵەکانتان دا لە گۆشەی تەنیایی و ترس لە ئازار ،نەخۆشی و مەرگ و برسییەتی ، نازانم ئەو رۆژھەڵاتەی من بۆ خوا کردوویەتی بە مەکۆی خەم و ئازار.\nئەو ئێوارە ،گوێم لە قسەکانی سەرۆکی کەنەدا“بوو کە چۆن پشتی خەڵکی خۆی گرت لە بەرابەر ھەرشەیەک کە لە سەر وەڵاتەکەیەتی.\nگوێم لەو دەیان میلیارد“دۆلارە بوو کە چەند وڵاتێک بۆ ئاسایش“و ئۆقرەیی ھاووڵاتییەکانیان دیاری“یان کرد ،بۆوەی بە ئاسوودەیی و بە دوور لە دڵەڕاوکێ بەرامبەر بە ڤایرۆسێکی “دنیا گرتوو بوەستنەوە. بەو ئاواتەی لەو ئازارەش ھەرچی زووتر ڕزگارتان بێت کە دڵنیام ئێوەی خاوەن ئیرادە سەردەکەون ،ڕووڕەشی بۆ ئەو دەستەڵاتدارانە دەمێنێتەوە کە خۆیان بوون بە ھۆی زیاتر تەشەنە کردنی ئەو مەترسییە….\nتێبینی“یەک ، ھاوڕێم کاک کەریم فەرخەپوور“ دوای بەشی یەکەم ،ئاگاداری کردمەوە کە لە گەڵ بووە ،بە ھەر حاڵ داوای لێبووردن و دواتر ھێندێک شتی بیرخستمەوە….\nبۆ نێو ڕووداوەکان:\nبەر لەوەی ھەوا تەواو تاریک بێت بە تەواوی لە ماڵەکانی گوندی کانیەزەرد“نزیک بووینەوە. بە ھۆی ئەوەی تیم“ێکی کەم بووین بە باشی دەمان توانی ڕێگا ببڕین ،دیارە ئەو کات ھێشتا بێسیم“ی گروھی نەگەیشتبۆ دەستەو پەلەکان\n،بۆیە ھێندێک ڕووداو دەیان توانی کێشەی گەورە بۆ تیم“ە کان درووست بکەن.\nبە پێی بەرنامەی بەرپرسان رێگایەکی دوور دەبوا بە دریژایی شەو ببڕین. دەرچوون لەو ھەموو شیوو تەپۆلکەو ھەڵدێرە لە یەک شەو“دا کارێکی زەحمەت و ئەستەم بوو ،بەڵام: لێرە خۆ ئاسوودەیی بوونی نییە ،دەبێ ھەناسەکانت درێژ بن ھەرچی گووڕ و تین ھەیە بیکەی بە ھەنگاوی تووند ،بۆوەی بتوانی سەربەرزانە سەرکەوی ، بۆوەش دەبێ بە کردەوە قووربانی بدەی. خۆ ئەگەر لەو سەفەرە سەختانەدا چەند جارێک کەمی بێنی! ئیدی بەرەبەرە دەکەویە پەڕاوێز و لە چاو ون دەبی. چەند قوورس بوون ئەو شەوە درێژانەی تا ڕووناک بوونی ھەوا رێگا بڕین بەردەوام بوو. ئەو شەوەش یەکێک لە شەوە درێژەکان بوو ،لە سوونێ“ڕا وەڕێ بکەوی و تا خوار شاری سەردەشت“و بەشی رۆژھەڵاتەکەی بڕۆی. ھەوا خەریک بوو ڕووناک دەبوو ،خۆمان گەیاندە شوێنی مانەوە ،ھیلاک…بە شێوەیەک ھەستت بە ئازاری دەمار و پێیەکانت دەکرد. راستی من ئەوەندەم بیرماوە لە سەر جێگای مانەوە ،دەگووترا: ئێرە نزیک شار“و خوار (بیمارستان(ە) ناوچەیەک کە ئێمە لێی شارەزا نەبووین ،بەڵام: بەشێک لە رەفیقانم خەڵکی ئەو ناوچە بوون و شارەزا.\nلە سەر حەساس“بوونی شوێنی مانەو بە پەلە ھێندێک قسە بۆ ئێمە کرا ،راستی ناسر“بە ئیرادەوە ئێمەی گەیاندە ئەو شوێنە. ناسر ئازەری“پێشمەرگەی سەرەتای شۆرش“ بوو. ئەو لەو کەسانە بوو کە پێشتر لە شەڕە“قوورسەکانی ناوچەکەدا بەشدار ببوو بە تایبەت کاتی ھێرشە بەربڵاوەکانی رێژیم بۆ گرتنەوەی ناوچەکان. ناسر کووڕێکی ئازاو چاو نەترس بوو ،ئەوەش شتێک بوو کە ھەموو رەفیقانی گەواھی-یان بۆ دەدا. چەند ساڵ پێشتر جارێک بۆ مەئموورییەتێکی حیزبی گەڕاوەتەوە ناوشار“بە چەک(ە)وە خۆی تەسلیم بە رێژیم کردەوە لە گەڵ خزمێکی خۆی…. ئەو کات خەڵکی ناوچە بەلایانەوە سەیر“بوو!! باشە چۆن بووە ئاوا لە پێشمەرگایەتی“یەوە چۆتەوە بۆتە جاش!! خەڵک ھێشتا ئەو پرسیارەی دێناو دەبرد وەڵامەکەی لای کەس نەبوو. تا لە پڕ نزیکەی ٢۵“پاسداری رێژیم“یان خستە کەمین“ی پێشمەرگەو ھەموویان کووژران بە فەرماندەری سووپای پاسداران(ە)وە بە ناوی(موسوی)ئیدی ناسر“گەڕایەوەو دووبارە بۆوە پێشمەرگە.\nئێستا لەو باسە دەگەڕێم…\nبەیانی تەواو ھەوا ڕووناک ببوو کە خەوتین. لە شیوێک“دابووین تەنیا ئاسمان“دیار بوو ،ئیدی لە شوێنێکی ئاوا کە باسم کرد ،چۆن بوو!! رەنگە بەو ڕادەی مەترسی لە سەرە ،بەو ڕادەش نەگوونجاو بێت بۆ کاتی شەڕ“و تەنگانە. دەی ، بەو جۆرە بڕیار درا ھیچ کەس بۆ بەیانی کارێک نەکات ببینرێ ،ڕاستی ھەر کەس ھاتبا بۆ ئەو شوێنە تا نەکەوتبا نێو ئێمە لە دوورەوە نەیدەدیتین.\nتا درەنگانێک لە خەوێکی قووڵدا بووین ،بە درەنگەوە لە خەو ھەستاین. سەرگەرمی چایی خواردنەوە بووین ، لە پڕ چەند کەسێک پەیدا بوون کە ھەر لە ناو شار“ڕا ھاتبوون ،ئەوە بوو ناسر“ئەوانی ناسی تا ئەو جێگایە بیرم مابێت ماوەیەکی زۆر ڕاگیران ،لای ئێوارە دوای قسە کردن لە گەڵیان ئیجازە دران بڕۆن.\nئیدی ئەوانە کێ بوون نە ئەو کات و نە ئێستا ئێمە نەمانزانی.\nئێستا بەرەبەرە لە دەمەو ئێوارە نزیک دەبینەوە ،بەرپرسان کۆبوونەوە بۆوەی دوا بڕیار لە سەر بەرنامەیەک بدرێ کە قەرارە شەو لە ناو شار“بەرێوە بچێت. لێرە ،پێم باش بوو ئەوەش ڕوون بکەمەوە: کە ،بەتەواوی بیرم نەماوە لە نێو شار“کوێ دیاری کرابوو ،تەنیا شتێک لە خەیاڵم دایە لەوەی یا باسی خانەی مەلا وەسیم“دەکرا ،یا پادگان“بوو ،یا گەشتەکانی ناو شار“.من چیم بیرماوە ئەوە دەنووسم.\nئێمە لە مێژ نەبوو پێشمەرگە بووین ،چەند شەڕێک نەبێ بەشدار نەببووین ،بە کوورتی ھەم ترس و ھەم ھێشتا ساوا.\nچاک بیرم ماوە ،ئێوارە کە خەریک بوو ڕۆژ بەرەو ئاوا بوون بچێت چەند جارێک دووبارە سرتە سرت و ھێندێک قسە کرا لە نێوان بەرپرسەکەمان ھەروەھا ناسر“و کاک خدر سەداقەت“و ….ش…دا. ئەوەی ڕوون بوو کەمێک دوو دڵ بوون لەوەی کە ئایا بچین بۆ ناو شار“یا ئەوەکە: ھەر لە پشت ماڵەکانی گوندی باسکەدوو“لە سەر ئەو پێچەی دەسووڕێتەوە بۆ ناو شار“لە بەری شیوەبرایمەی کەمین“دابنرێتەوە! جا ئەگەر لە دانانەوەی کەمین“دا سەرکەوتوو نەبووین ،ئەوە ڕێک ھەر جادەو جادە کە دەچێت بۆ ناو شار“بەرەو شار“و ئەو ئامانج(ە) بڕۆین کە دیاری کراوە.\nدیارە ،با ئەوەش لە بیر نەکەم ،ھەر ئەو رۆژە جارێکی دیکە چەند کەسێک ھاتن و ئێمەیان دیت کە دواتر ئەوانیش ڕۆیشتن.\nلە کاتی پڕسیار کردن لە ئەوان باسی ھیچ شتێکی نائاسایی لە دەورووبەری شوێنەکەمان نەکرا. جار جار لە خۆشمان نەفەر ھەڵدەکشا بۆ نێو دارستانەکەی ئەوبەر خۆمان و چاوەدێری دەورووبەری خۆمانی دەکرد ،ھیچ شتێکی نائاسایی لە سەر بوونی ھێزەکانی رێژیم نەدەبینرا.\nئێوارە ھات ،ئارایش“ی ئێمە قەرار بوو ،ئاوا بێت: ناسر بە مەودایەک لە پێشەوە دەڕوات ھەر شتێک ڕووی دا ئێمە لە جێگای خۆمان دادەنیشین و چاوەڕوانی بڕیارێک دەکەین کە لە پێشەوە دەدرێ! بە کوردی نابێ ڕا بکەین و شتێک ڕوونەدات لە یەکتر دابڕێین. چوون بەرەو شار“ترسی خۆی ھەیە ،بۆ ئێمە زیاتر و ھەموو شتێک بۆتە چاولێکەری و کات ھەژمار کردن.\nزۆر باش تا ئێرە ئاوا… جا لێرە بەدواوە…\nچاومان لە سەر ناسر“و کووڕێکی دیکە بوو کە نامھەوێ زیاتر ناوی بھێنم! ناسر“بە چاو لێ کردنێک پێی دەگووتین: کووڕینە خەمی ھیچتان نەبێ کاکی خۆتان بە ئیرادەوە ھەنگاو دەنێ ، با ئەوەش بڵێم: ئەوە لە سیمای پێشمەرگانەی ناسر“دیار بوو یا دەخوێندرایەوە….\nئەوەی دواتر لە سەر ڕووداوەکان و ناسر“دەیخوێننەوە ڕەنگە باوەڕ کردنی ئەستەم بێت! ئێوە پەلە مەکەن بە مێژووی ناسرەکان“سوێند بێت وەک خۆی باسی ڕووداوە چاوەڕوان نەکراوەکان بکەم.\nبەڵێ: سەرکەوتین و تیژە باسکەکەمان بەرەو جادە بڕی ، جار جار دەنگی ماشێن“دەھات کە تێدەپەڕین تا تەواو نزیک بووینەوە. ئیدی لێرە کەمێک خۆمان مات کرد لە قەراخ جادە“ ئەوە بوو ،ناسر“و کەسێک یا دوو کەسی دیکە چوونە دە جادە“وە ، ئەوەندەی بیرم مابێت یەک یا دوو ماشێن“یا راگیران یا ئێمەیان دیت. دوای کەمێک چاوڕەوانی ھیچ ماشێنێکی“نیزامی نەھات! ھەوا بەرەو تاریکی دەچوو ناسر“ھەستا و دوو سێ کەسی پێشەوە پێک ھەڵوەستان! زۆری نەبرد بڕیاری رۆیشتن درا ناسر“لە پێشەوە تفەنگ لە دەست دا.\nجارێ چەند زانیارییەک…\nئەوەی دەبێ ئێستا بیزانن\nبۆ ئاگاداریتان! رێژیم شوێنی مانەوەی ئێمەی زانیوە! چۆن بووە ڕوون نییە..! ئەوەی لێرە دەمێنێتەوە ،ئەوەیە: باشە بۆ ڕۆژەکەی ھەر لە شوێنی مانەوەدا ئێمەیان گەمارۆ“نەداوە! ئەوەش ڕوون نییە! بۆیەش وا دەڵێم: چۆن دواتر ئێمە ھەواڵی ئەوەمان بۆ ھات کە سەعات یەک یا دوو“ئێمە ئاشکرا بووین!\nجا با لێرە ئەو گریمانە باس بکەین: رەنگە ،ڕێژیـم ئەوەی زانی بێت کە لەو نزیکانەین ،بەڵام: ئەوەی نەزانی بێت دەقیق و بە دیاری کراوی لە چ خاڵێکدا ماوینەوە.\nدەی بزانین ئەو ماوە رێژیم چی کردوە؟\nئەوان ،بە ڕادەیەکی زۆر لەوە ئاگادار بوون کە ئەو تیم(ە) بەرنامەی چوون بۆ ناو شار“ی ھەیە! ھەر بۆیەش تەواوی رێگاکانی داخستووە ،شوێن نییە پڕ نەکرابێت لە نیرو“، ئیدی ئەوە چۆن بۆ ڕێژیم دەستەبەر بووە ،وەڵامی نییە!!\nیەک یەک بە مەودایەک ھەستاین بڕۆین ، ناسر“لە پێشەوە بوو ، ئەوەندی بیرم مابێت لە لێوار جادە“کۆخیز“ ڕۆکرابوون کە ھێشتا بڵاو نەکرابوون تەنیا بە(کۆمپرێسێر)لەوێ ڕۆکرا بوو.\nھێشتا چەند سەد میتر“ێک دەبوو دەڕۆیشتین لە پڕ کێی کووڕە بەرز بۆوە…..!\nزیرەکی ناسر“بوو بە ھۆی دەست پێشخەری! جا با پێت بڵێم: چۆن….\nیەکەم: نازانم پێم وابێ ،شانس“ی ئێمە ئەوە بوو ناسر“مەودای زۆری دانابوو لە گەڵ ئێمە ،ئەوە دەبێ کەمین“ی دوژمن ئەو بە تەنیا دەبینن.\nدووھەم: لە سەر جادە“کاروان تێپەڕ دەبوو کە ئەوان وا تێگەیشت بوون کاروانچی بین.\nھەوا تاریک ببوو ،کە دەنگی کێی بەرز بووە…\nناسر“گووتی: کاروانچی… بەوە ئەوان لە پاش کۆخیزەکان“بڵیند بوون… بەوە یەکسەر بوو بە تەقە“وا دیار بوو ئەو چەند کەسەی ئێمە کە لە پێشەوە بوون لێیان دان. ھەر ئەوەندە بوو ، ئێمە بەرەو دواوە گەڕاینەوە کەوتینە بەر ڕەگباری چەکەکانی ئەوان و ئیدی ھەر ئاور“و بریسکەی گووللە“بوو لە سەر جادە“،زۆر بە پەلە پاشەکشە کرا ،لەو ڕاکردنەدا من لە جادە“دا کەوتم یەک گووللە ئاربی چی“یم پێ بوو کە بە سەر ئێمەدا دابەش کرابوون لە دەستم پەڕی و نەوێرام بۆی بگەڕێمەوە…\nئیدی لێرە ئەوان یەک کووژراو چەند برینداریان ھەیە کە دواتر باسی کووژراوەکە دەکەم کێ بووە!!\nتەنیا شانس“ی ئێمە ئەوە بوو ،زوو خۆمان گەیاندە پێچە“جادەکەی کە لە شار“ڕا لانەدیو دەبووی بۆ لای ماڵەکانی باسەکەدوو“لەو بەری خۆشمان بە بەری شار“ەوە کە بەرامبەرمان بوو لێیان داین ،سەیر بوو! دنیا یەک پارچە بوو بە ئاگر بە سەر ئێمەدا……..\nچاوەڕوان بن…… چی ڕووی دا !؟\nعەلی سوورەچۆمی وێنەکە ،ساڵی ۶۴ چرکاوە لە کارێزە ویشکەی باشووری کوردستان\nوێنەگر. کاک عەلی مەحمەد ئاژانی


بینینێكی تری بێفه‌ڕه‌كه‌ی هه‌ره‌س – Denegkan\nbyکامه‌ران\tJuly 5, 2009\tشانۆ\nیه‌كه‌مجارم بوو، له‌سه‌ر ته‌خته‌ی شانۆوه ئه‌كته‌رێك ببینم كه له حه‌فتا و هه‌شتاكانی سه‌ده‌ی ڕابردووماندا یه‌كێك بوو له ناوه دیاره‌كانی بزوتنه‌وه‌ی شانۆی كوردی، هه‌رچه‌نده له ته‌له‌فزیۆنه‌وه (میراتی و ته‌نه‌كه)و چه‌ن به‌رهه‌مێكی تری ئه‌وم بینییوه، ئه‌مه جگه له‌وه‌ی ناو و ناوبانگی چه‌ندین شانۆییشم بیستوه كه حه‌مه‌ڕه‌شید هه‌ره‌س رۆڵی سه‌ره‌كی تێدابینییوه، كه دیارترینیان (گوڵه مێخه‌ك و مۆڵه‌ت وسه‌له‌ی نان كه‌ر)بوون، ئه‌مه جگه له‌وه‌ی به‌شێكی زۆری وتار و نووسینه‌كانی ئه‌و هونه‌رمه‌نده‌م خوێندوه‌ته‌وه، به‌ڵام هیچی هێنده‌ی ئه‌وه گرنگ نییه كه له نزیكه‌وه ئه‌و له‌سه‌ر ته‌خته‌ی شانۆ ببینیت و ئاگات له شێوازو توانای ئه‌و بێت وه‌ك ئه‌كته‌رێك له‌سه‌ر ته‌خته‌ی شانۆ و له كاتی ڕۆڵ بینیندا.\nتا دواجار مانگی ڕابردوو ئه‌وم له‌سه‌ر ته‌خته‌ی شانۆ بینی و به ڕێكه‌وت هه‌ردووكمان له فێستیڤاڵێكی هونه‌ریی له شاری مانجسته‌ری به‌ریتانیا به‌شداربووین، من به شانۆگه‌ری (په‌یكه‌ر) و (حه‌مه‌ڕه‌شید هه‌ره‌س)یش به شانۆگه‌ری (بێفه‌ڕ)* ده‌كرێت بڵێم ئه‌و فێستیڤاڵه و ئه‌و دوو به‌رهه‌مه شانۆییه زه‌مینه‌یه‌كی باشی ڕه‌خساند بۆ هه‌ردووكمان بۆ ئه‌وه‌ی له نزیكه‌وه چه‌ند جارێك و كاتێكی زۆر دیالۆگ له‌سه‌ر هه‌ندێ پرسی هونه‌ریی بكه‌ین.\nده‌مه‌وێت به ڕاشكاوی بڵێم سه‌ره‌تا له قسه‌كردنمدا جۆرێك له دووره په‌رێزیم هه‌بوو، ده‌مویست بزانم ئایا ئه‌و تێڕوانینی بۆ تێزه‌كانی شانۆ چۆنه؟ چۆن ده‌ڕوانێته كاری شانۆیی ئه‌م نه‌وه نوێیه؟ ئاستی هۆشیاری و رۆشنبیریی شانۆیی له چ ئاستێكدایه؟ به‌ڵام ماوه‌ی نزیكه‌ی ده رۆژ له پێكه‌وه‌بوونمدا چه‌ندین پرس و گفتوگۆی هونه‌رییمان كرد، دواجاریش مۆنۆدراماكه‌ی (بێفه‌ڕ)م بینی، جۆرێك له گه‌شبینی ڕووی تێكردم، به تایبه‌تیش بۆ من زۆر گرنگ بوو كه له‌و نه‌وه‌یه‌دا كه‌سانێك هه‌بن وه‌ك ئه‌و به‌و تێڕوانینه هونه‌رییه سه‌یری به‌رهه‌می هونه‌ریی ده‌كه‌ن، به‌داخه‌وه ده‌ڵێم به‌شێكی نه‌وه‌كه‌ی ئه‌و ئێستا له شانۆی كوردیدا له هه‌شتاكاندا چه‌قیووه‌و ئاگایان له ڕه‌وتی نوێی كاری هونه‌ریی نییه!\nبێفه‌ڕ، نووسین و ده‌رهێنان و نواندنی خۆی بوو، كارێك بوو هه‌وڵێك بوو بۆ ئیشكردنێكی تایبه‌تییانه له‌گه‌ڵ ئه‌وگرفت و پرسه هه‌مه‌لایه‌ن و كه‌ڵه‌كه بووانه‌ی كۆمه‌ڵگه‌ی كوردی كه ڕۆژانه هه‌مان پرس و چیرۆك له ڕێگه‌ی رۆژنامه و میدیاكانه‌وه بینه‌ر و خوێنه‌ری ئێمه‌ی پێئاشنان، به‌ڵام ئه‌وه‌ی له بێفه‌ڕ وه‌ك شانۆگه‌ریی بینرا، به‌ده‌ر له توانستی هونه‌ریی ئه‌و وه‌ك ئه‌كته‌رێكی خاوه‌ن ئه‌زموون، یاریكردنێكی جیوه‌ییانه بوو به هه‌ست و یاده‌وه‌ریی و بینینگه‌ی بینه‌ر، به جۆرێك به زمان و فۆڕمێكی ته‌هریجیانه بینه‌ری ده‌خسته ناو چوارچێوه‌ی ئه‌و كێشه و بابه‌ته‌ی كه له‌سه‌ر زمانی پاڵه‌وانی مۆنۆدراماكه‌وه باسی لێوه ده‌كرد، ئه‌م به‌كارهێنان و كاركردنه له زمان و ته‌كنیكی نواندن واده‌كات بینه‌ر زیاتر به دوای حیكایه‌تی نمایشه‌كه‌وه‌بێت، ئه‌م ڕیتمه له كاری شانۆیی ده‌توانین ناویبنێن دۆزینه‌وه‌ی ڕایه‌ڵه‌ی په‌یوه‌ندی نێوان بینه‌ر و ئه‌كته‌ر له ئاستێكی نۆڕماڵ و مام ناوه‌ندیدا، ئه‌وه دۆزینه‌وه‌ی ئاستێكه له به‌رهه‌مهێنانی زمان كه په‌یوه‌ندیكه نه له ئاستێكدابێت بینه‌ر ون كات له نێوان بیركردنه‌وه له مانا و شفره‌كانی جوڵه‌ی ئه‌كته‌ر، نه له ئاستێكی ساده و ساكاری وادابێت دابڕابێت له هونه‌ر و ته‌كنیكی هونه‌ریی، به بڕوای من ئه‌م حاڵه‌ته دۆزینه‌وه‌ی په‌یوه‌ندییه‌كی زیره‌كانه‌یه بۆ ڕاوكردنی بینینی بینه‌ر له چوارچێوه‌یه‌كی كارێكی هونه‌ریی دیاریكراودا.\nله بواری ده‌رهێنان و سینۆگرافیا و ته‌كنیكی ته‌خته‌ی شانۆ سه‌رنجی تایبه‌تیم له‌سه‌ر بێفه‌ڕ هه‌یه، به تایبه‌تی له‌سه‌ر ئاستی (چاودێری جوڵه‌یی) ئه‌كته‌ر، كه ده‌رهێنان له به‌رامبه‌ر وه‌زیفه‌ی ئه‌كته‌ردا چ چاوێكی هه‌بێت بۆ ڕێكخستنی جوڵه و لایه‌نه‌كانی نمایشه‌كه، له سیاقی ئه‌و نمایشه‌ی كه بینه‌ر له هۆڵێكی شانۆییدا ده‌یبینێت.\nدیاره ئه‌م مۆنۆدرامایه له‌و ئاستانه‌دا بێ كه‌موكوڕی نه‌بوو، ڕه‌نگه هۆكاری ساده‌یی دیكۆر و جۆری نواندن و ئه‌و فۆڕمه كاركردنه‌ی ئه‌و چ وه‌ك ده‌رهێنه‌ر چ وه‌ك ئه‌كته‌ر یاریده‌ده‌رێك بێت بۆ ده‌ركه‌وتنی ئه‌م شێوازه له كاركردن، هه‌رچه‌نده زمانی نواندن و جوڵه‌ی ئه‌و به‌رده‌وام وه‌ك ئه‌كته‌رێكی خاوه‌ن ئه‌زموون ده‌یوویست گرفته‌كانی تری نمایش به توانا و ته‌كنیكی نواندن كۆنتڕۆڵ بكات، به‌ڵام به‌ده‌ر له‌و لایه‌نه جوان و ده‌وڵه‌مه‌ندانه‌ی وه‌ك نواندن و ته‌كنیكی نووسینی مۆنۆدراماكه و شێوازی گشتی شانۆییه‌كه، هه‌روه‌ك ئاماژه‌م پێدا له ڕووی ده‌رهێنان و پێكهاته‌ی پانتاییه شانۆییه‌كانه‌وه هه‌ندێ گرفتی هه‌بوو، ڕه‌نگه دیارترین گرفتیش له‌م ڕه‌گه‌زانه بۆ نه‌بوونی چاودێرێكی وردی پڕۆڤه و جوڵه‌ی ئه‌كته‌ر و نمایشه‌كه بگه‌ڕێته‌وه، كه له سه‌ره‌تاوه ئه‌و نه‌یتوانییو وه‌ك ده‌رهێنه‌رێك چاودێركی وردی جوڵه‌كانی خۆی بێت تا بتوانێت به‌سه‌ر ئه‌م له‌مپه‌رانه‌دا زاڵبێت.\n*بێفه‌ڕ له ڕۆژی 14/5/2009 له هۆڵی (centar ctockport college town) له مانجسته‌ر نمایشكرا\nPrevious له په‌راوێزی وه‌رگێڕانه ئه‌ده‌بیه‌كاندا\nNext قــالـه لـه خـــــه‌تـــــا گـــــیـــــرا……زانــا گـه‌ڵاڵی


وتەبێژى حکومەتى هەرێمى کوردستان رایگەیاند، وەفدى حکومەتى هەرێم لە سەردانەکەى بۆ بەغدا سەرجەم داتاکانی لەبارەی کەرتی نەوت و داهاتەکان خستووەتەڕوو.\nجوتیار عادل، وتەبێژى حکومەتى هەرێمى کوردستان (1ى شوباتى 2021) لە لێدوانێکى تەلەفزیۆنیدا کە "ناس کورد" بەدواداچوونى بۆ کردووە پابەندبوونى حکومەتى هەرێمى دوپات کردەوە بەهەر ئیلتزامێک کە لەچوارچێوەی دەستووردا هاتووە.\nوتیشى، حکومەتى هەرێم سەرجەم داتاکان سەبارەت بە کەرتی نەوت و داهاتەکانی خستووەتەڕوو و بەشێوەیەکی زۆر یاسایی گفتوگۆ لەسەر ئەم بابەتە کراوە. ئەو بابەتانەی حکومەتی عێراقی یان لیژنەی دارایی پەرلەمانی عێراق پێویستی پێ هەبووە، ئێمە بۆمان باس کردوون و گفتوگۆمان لەسەر کردووە، ناڵێم سەدا سەد، بەڵام خۆشبەختانە گەیشتووینە کۆتایی ئەم گفتوگۆیە.\nجوتیار عادل هیواى خواست پڕۆژە یاساى بودجەى عێراق بەپێی ئەو رێککەوتنەی لەگەڵ حکومەتی عێراق کراوە، لە پەرلەمان تێپەڕێت و دەنگی لەسەر بدرێت.\nلەئەگەرى رێکنەکەوتنیش لەگەڵ بەغدا وتەبێژى حکومەتى هەرێم پلانەکانى حکومەتى ئاشکرا کرد و وتى "ئەگەر ئەم یاسایە تێنەپەڕی، بێگومان حکومەتی هەرێم پلانی خۆی هەیە، لە کۆتایی ساڵی 2020 بەڕێز سەرۆکی حکومەت وەزارەتی پلاندانان و دارایی راسپاردووە یاسای بودجە دابنرێت، ئێستاش پرۆسەکە بەردەوامە بەپێی؛ ئەو داهاتەی حکومەت هەیەتی بە پشتبەستن بە بەو میکانیزمانەی پەیوەستن بە بابەتی چاکسازی و کەمکردنەوەی خەرجییەکان و رێکخستنەوەی داهاتەکان... ئەگەر نەتوانرا ئەم یاسایە (یاسای بودجەی 2021ـی عێراق) تێپەڕێنرێت، بێگومان بەدیلی دیکە هەیە".


ده‌سته‌ى ده‌سپاكى: ژماره‌یه‌كى زۆر كه‌یسى گه‌نده‌ڵى له لێكۆڵینه‌وه‌دان\nسه‌رۆكى ده‌سته‌ى ده‌سپاكى راى گه‌یاند، ژماره‌یه‌ك كه‌یسى زۆر له لێكۆڵینه‌وه‌دان و له داهاتوویه‌كى نزیكدا راپۆرتێكى تر له‌باره‌ى داتاكان و ژماره‌ى كه‌یسه‌كان بڵاو ده‌كه‌نه‌وه.\nئه‌مڕۆ دووشه‌م 17ى ته‌مووز، د.ئه‌حمه‌د ئه‌نوه‌ر سه‌رۆكى ده‌سته‌ى ده‌سپاكى هه‌رێمى كوردستان به"وشه"ى راگه‌یاند، ژماره‌یه‌ك كه‌یسى گه‌نده‌ڵى زۆر له لێكۆڵینه‌وه‌دان و له داهاتوویه‌كى نزیكدا ژماره‌ى كه‌یسه‌كان و داتاكان له‌باره‌ى گه‌نده‌ڵى بڵاو ده‌كه‌ینه‌وه.\nزیاتر گوتى، كه‌یسه‌كانى گه‌نده‌ڵى جۆرا و جۆرن و دادوه‌رى ده‌سپاكى مامه‌ڵه له‌گه‌ڵ ئه‌و به‌ڵگه‌نامانه ده‌كات كه ده‌چێته به‌رده‌مى، بۆیه هیچ كه‌سێك له لێكۆڵینه‌وه‌كاندا نا به‌خشرێت.\nسه‌رۆكى ده‌سته‌ى ده‌سپاكى هه‌رێمى كوردستان ئاماژه‌ى به‌وه كرد كه ئه‌وه‌ى لاى ده‌سته‌ى ده‌سپاكى هه‌رێمى كوردستانه قه‌باره‌ى گه‌نده‌ڵى نییه و گه‌نده‌ڵى زۆر له‌وه زیاتره، به‌ڵام ته‌نیا ئه‌وه‌نده تۆمار كراوه.\nد.ئه‌حمه‌د ئه‌نوه‌ر روونى كرده‌وه، هاووڵاتییانى هه‌رێمى كوردستان چاوه‌ڕوانى لێكۆڵینه‌وه‌كان له كه‌یسى گه‌نده‌ڵى ده‌كه‌ن، به‌ڵام لێكۆڵینه‌وه له‌كه‌یسى گه‌نده‌ڵى زیاتر پێ ده‌چێت له لێكۆڵینه‌وه له‌تاوانێكى كوشتن یان هه‌ر شتێكى تر، چونكه تاوانى گه‌نده‌ڵى پێویستى به به‌ڵگه‌ى زۆر هه‌یه.\nئه‌وه له‌كاتێكدایه كه پێشتر لیژنه‌ى چاكسازى به سه‌رپه‌رشتى مه‌سعوود بارزانى سه‌رۆكى هه‌رێمى كوردستان راپۆرتێكى له‌باره‌ى چاكسازییه‌كان بڵاو كرده‌وه و به‌پێى زانیارییه‌كانى"وشه" ئێسته كار له‌سه‌ر ئاماده‌كردنى راپۆرتى دووه‌م ده‌كرێت.\nكولـلە كشتوكاڵی باڵەكایەتی وێران دەكات\nده‌یان هه‌زار فه‌رمانبه‌ر واده‌ى پله به‌رزكردنه‌وه‌یان به‌سه‌رچووه\nباران بارین له كوردستان ده‌ست پێ ده‌كاته‌وه\nباران بارین تاكەی بەردەوام دەبێت؟


ئەو کەسەى پارەی هەیە بەڵام قەرزارە ئایا دەبێ زەکات بدات: ماڵپەڕی وەڵامەکان\nزەکات و سەرفیترەزەکاتى پارەئەو کەسەى پارەی هەیە بەڵام قەرزارە ئایا دەبێ زەکات بدات\nئەو کەسەى پارەی هەیە بەڵام قەرزارە ئایا دەبێ زەکات بدات\nئەگەر ئینسان بە ئەندازەى ئەو پارەیەی کە هەیەتى قەرزار بێ ئایا واجبە لەسەرى زەکات بدات کاتێک ساڵی بەسەردا هات؟\nزاناى پایەبەزر شێخ عبدالعزیز بن عبداله بن باز - ڕەحمەتى خواى گەورەى لێ بێ - دەفەرموێ :\nلەسەر بۆ چوونی ڕاست و ڕاجحی زانایان ئەو کەسەی کە ماڵێکی هەیە پێویستە لەسەری زەکاتەکەی دەرکات کاتێ کەدەگاتە حەدی زەکات دان وساڵی بەسەردا تێپەڕ دەبێت ،هەرچەند قەزرداریش بێت ؛ ئەمەش بەهۆی ئەوەی بەڵگەکان گشت گیرن لەبارەی ئەوانەی ماڵیان هەیە وساڵی بەسەردا تێپەڕ بووە ، تەنانەت گەر قەرزداریش بێت .\nوەلەبەر ئەوەی پێغەمبەر صَلَّى اللَّهُ عَلَيْهِ وَسَلَّمَ فەرمانی دەکرد بەکرێکارەکانی ئەوانەی کەزەکاتیان کۆ دەکردەوە زەکات وەرگرن لەوەی زەکاتی لەسەرە ، وفەرمانی پێ نەدەکردن بپرسن بزان خاوەنەکەی قەرزدرارە یاخود نا؟\nخۆ ئەگەر قەرز بوایەتە ڕێگر لەبەردەم زەکاتداندا ئەوا پێغەمبەر ﷺ فەرمانی بەکرێکارەکانی دەکرد پرسیار لەو کەسانە بکەن کەزەکاتی لێ وەردەگرن : ئایا قەرزیان لەسەرە یاخود نا .\nمجموع فتاوى ومقالات متنوعة ، لسماحة الشيخ عبد العزيز بن باز 14/51 .\nوەهەروەها لە فەتوایەکی تری دا کە هاوشێوەی ئەمەیە (14/52)دەڵێت :\nبەڵام گەر لەو پارەی کەهەیەتی پێش تێپەڕ بوونی ساڵ قەرزەکەی دایەوە ، ئەوا زەکات لەو ئەندازەیەدا واجب نی یە کەداویەتی بەخاوەن قەرزەکە ، بەڵکو لەو مەبلەغەدا واجبە کە ماوە ، ئەمە لەحاڵەتی تێپەڕ بوونی ساڵ بەسەری دا وگەشتنی بەحەدی زەکات. اهـ.\nوەهەروەها پرسیار کراوە لە زاناى پایەبەرز شێخ محمد بن صالح العثیمین - ڕەحمەتی خوای لێ بێت -\nلەبارەی کەسێکەوە کە دوو سەد هەزار دەسمایەیی ڕیاڵی هەیە وقەرزداریشە ومەبلەغەکەی دەگاتە دوو سەد هەزار ڕیاڵ ، بەشێوەیەک هەر ساڵەی دە هەزاری لێ دەداتەوە ، جا ئایا زەکات پێویستە لەسەری ؟\nبەڵێ ، زەکات پێویستە لەسەری لەو مبلەغەی کە لەدەستی دا ماوە ،ئەوەش لەبەر ئەوەی دەقەکان کە لەبارەی واجبی زەکاتەوە هاتوون گشت گیرن ، وهیچ شتێکیان جودا نەکردۆتەوە ، کەسێکیان جودا نەکردۆتەوە کەقەرزدارە .\nجا لەبەر ئەوەی دەقەکان عام و گشتگیرن پێویستە کاری پێ بکرێت .\nپاشان زەکات واجبە لەماڵ دا ، بەبەڵگەی ئەم ئایەتە: ( خُذْ مِنْ أَمْوَالِهِمْ صَدَقَةً تُطَهِّرُهُمْ وَتُزَكِّيهِمْ بِهَا ) التوبة/103.\nواته: ئەی محمد - ﷺ - له ماڵه‌كانیان صه‌ده‌قه‌و خێرێك وه‌ربگره یان زه‌كاتی فه‌رز وه‌ربگره كه به‌هۆیه‌وه پاكیان ئه‌كه‌یته‌وه له‌و تاوان و شتانه‌ی كه پێیانه‌وه‌یه.\nوەهەروەها ئەم فەرموودەیەیی پێغەمبەر ﷺ کەئیمامی بوخاری لەعبداللەی کوڕی عەباسەوە خوا لێیان ڕازی بێت گێڕاویەتیەوە کاتێ کەپێغەمبەر ﷺ موعازی نارد بۆ یەمەن پێی فەرموو : ( أ علمهم أن الله افترض عليهم صدقة في أموالهم ) .واتە: فێریان بکە وپێیان ڕاگەیەنە خودا زەکاتی لەماڵەکانیاندا واجب کردووە.\nخوا و پێغەمبەرەکەی ﷺ ڕوونیان کردۆتەوە کە زەکات لەماڵدا واجبە ، نەک لەسەر مرۆڤ بێت ، وقەرزیش واجبە لەسەر مرۆڤ ، بۆیە لایەنەکان جودایە و پەیوەندیان پێکەوە نی یە ، ... جا زەکات لەو ماڵەدا واجبە کەلەدەستدا ، وقەرز لەسەر خۆتە ، ئەمە شێوازێکە ، و ئەوی تر شێوازێکی ترە .\nپێویستە لەسەر مرۆڤ تەقوای خوا بکات لەوەی کەهەیەتی و لەدەستی دایە وزەکاتەکەی دەربکات ،وپشت بەخودا ببەستێت لەدانەوەی قەرزەکەیدا ، وبڵێت: اللهم اقضِ عني الدين وأغنني من الفقر .\nواتە: خودایە قەرزەکەم بۆ بدەرەوە وڕزگارم کە لەهەژاری.\nوە ڕەنگە دانی ئەو زەکاتە ببێتە هۆکاری بەرەکەتی ماڵەکە وزیاد بوونی ، وڕزگار بوونی لەقەرزداری ، ولەوانەیە نەدانی زەکاتەکە ببێتە هۆکاری هەژار کەوتنی ، لەکاتێکدا وا دەبینێت خۆی موحتاجە نەک ئەهلی ئەوە بێت زەکات بدات ، وسوپاسی خودا بکە تۆی کردۆتە یەکێک لەوانەی کەدەبەخشێت نەک ئەوانەی وەردەگرن. اهـ . مجموع فتاوى الشيخ ابن عثيمين 18/39 .\nوە هەروەها لەفەتوایەکی تری دا لەم بارەیەوە (18/38)دەڵێت:\nمەگەر لەحاڵەتێکدا نەبێت قەرزەکە کاتی هاتبێت و ئێستا داوای لێ بکەن ، لەم حاڵەتەدا دەڵێین: قەرزەکەت بدەرەوە ، پاشان زەکاتی ئەوەندە بدە کەماوەتەوە گەر گەشتبووە حەدی زەکات .\nوە ئەوەی لەزانایانی حەنبەلیەکانەوە گێڕدراوەتەوە لەبارەی زەکاتی سەرفترەوە ئەمە تەئکید دەکاتەوە ودەڵێن : قەرز نابێتە ڕێگر لەدانی سەرفترەدا مەگەر خاوەنەکەی داوای بکات .\nوەهەروەها ئەو ئەسەرەی کە لە عوسمانەوە خوا لێی ڕازی بێت گێڕدراوەتەوە کەلەبارەی مانگی ڕەمەزانەوە دەیگوت : ( هذا شهر زكاتكم فمن كان عليه دين فليقضه ) .\nواتە: ئەمە مانگی زەکات دانەکانتانە ، هەر کەسێک قەرزی لەسەرە با بیداتەوە.\nئا ئەم ئەسەرە بەڵگەیە لەسەر ئەوەی گەر کاتی قەرزەکە هاتبێت وخاوەنەکەی داوای بکات ، ئەوا پێش زەکاتە دەخرێت ، بەڵام ئەو قەرزانەی کەهێشتا کاتیان ماوە ئەوا بێگومان هیچ ڕێگری ناکات لەواجب بوونی زەکات . اهـ .\nوە لەفەتوای [( اللجنة الدائمة ( 9/189) ] دا ، هاتووە:\nبۆ چوونی ڕاستی زانایان ئەوەیە قەرزداری نابێتە ڕێگر لەبەردەم دانی زەکاتدا ، چونکە پێغەمبەر ﷺ کرێکاری زەکات کۆ کەرەوەی دەنارد بۆ وەر گرتنی زەکات ، وپێی نەدەفەرموون: تەماشا کەن بزان خاوەن زەکاتەکان قەرزدران یاخود نا ) . اهـ .\nوە شێخ حسین العوائشة خاوەنى کتێبی : (الموسوعة الفقهیة المیسرة في فقه الکتاب والسنة المطهرة ) لە لاپەڕە (29) لە بەرگى (3) دەڵێ : پرسیارم کردووە لە شێخ ئەلبانى -ڕەحمەتى خواى لێ بێ - کە ئەگەر ئینسان بە ئەندازەى ئەو پارەیەی کە هەیەتى قەرزار بێ ئایا واجبە لەسەرى زەکات بدات یان نا؟\nشێخ ئەلبانى بەڕەحمەت بێ لە وەڵامدا فەرموویەتى :\nمادام ماڵەکە لە لای خۆیەتی ، و ساڵی بەسەردا تێپەڕ بووە ئەوا پێویستە زەکاتی بدات ، هەرچەند ئەوەندەى ماڵەکەى قەرزار بێ ، وە ئەگەر نیەتی نیە زەکاتەکەى بدات ،ئەوا پێویستە ئەو ماف و قەرزانەی خەڵک بداتەوە کە لەسەریەتی . انتهى\nواتە : کە ئامادە نیە قەرزەکە بداتەوە دەبێ زەکاتەکەى بدات .\nئایا زەکات دەخرێتە بەر قەرز؟ چوار ملیۆنم كۆكردۆتەوە بەمەبەستى ژنهێنان ئایا ئەو پارەیە زەكاتى ئەكەوێت؟ زەکاتی کرێی خانوو دوکان وزەوی و ماڵى بازرگانى چۆن دەردەکرێ ؟ کاتێک زەکات دەدەی بە کەسێک دەبێت پێی بڵێی زەکاتە چۆنیەتی دەرکردنی زەکات لە موچەی مانگانە\nسەردان: ٨٧٦ بەش: زەکاتى پارە\nپرسیاری دواترلابردن و لێ کردنەوەى مووى لاشە لە کاتى بەڕۆژوو بونداپرسیاری پێشترخواردنى پێغەمبەرى خوا صلى الله علیه وسلم لە کاتى بەربانگ و پارشێو کردندا


ئێک تا تایگەر - ویکیپیدیا، ئینسایکڵۆپیدیای ئازاد\nئێک تا تایگەر (کوردی: پڵینگێک ھەبوو) (ئینگلیزی: There was a tiger) فیلمێکی ئەکشن و سیخوڕییە. لەلایەن کەبیر خانەوە کاری دەرھێنانی بۆکراوە، وە ئادیتیا چۆپراش بەرھەمھێنەری فیلمەکەیە. سەلمان خان و کاترینا کێف ڕۆڵی سەرەکی لەوفیلمە دەگێڕن. فیلمەکە باس لەخۆشەویستی نێوان دوو سیخوڕی ھیندی و پاکستان دەکات، کەچۆن بەھۆی ئەو پەیوەندییەوە واز لەو ئەرک و ئایدۆلۆژیانەیان دێنن، کەپێشتر باوەڕییان پێیبوو. فیلمەکە لەڕۆژی ١٥ی ئاب (٨)ی ٢٠١٢ بۆیەکەمینجار نمایشکرا، کە ئەوڕۆژە لەگەڵ ڕۆژی ئازادی ھیندستان ھاوتابوو. فیلمەکە لەداھاتی بۆکس ئۆفیسدا سەرکەوتنێکی باشی بەدەستھێنا، کەتوانی ٣٢٠ کرۆر واتە ٥١ میلیۆن دۆلاری ئەمریکی بەدەستبھێنێت، کەلەبەرامبەردا ١٢ میلیۆن دۆلار تێچووی فیلمەکەبوو.\nفیلمەکانی یاش راج\n١٥ی ئابی ٢٠١٢ (2012-08-15)\n٧٥٠ میلیۆن ڕووپییە\n٣٢٠ میلیارد ڕووپییە\nمانیش چاندرا (سەلمان خان) کەکۆدەکەی یان ناوی خوازراوەکەی (تایگەر) ە، تایگەر پلەدارێکی باڵای ئاژانسی سیخوڕی ھیندستانی و ئەفسەرە لەلیژنەی توێژینەوە و لایەنی شیکاری. فیلمەکە بەوەدەستپێدەکات کە تایگەر ناچاردەبێت بەکووشتنی یەکێک لەکۆنەپیاوەکانی لەباکووری عێراق (زاخۆ) کەناوبراو لەتیمەکەی ئەو ھەڵگەڕاوەتەوە و پەیوەندی بەئاژانسی سیخوڕی پاکستانی کردووە (ISI). وە بەرلەدەربازبوونی لە عێراق ناوبراو چەندین سیخوڕی پاکستانی دیکە دەکووژێت.\nلەدوای ئەوئەرکەی تایگەر دەگەڕێتەوە دەلھی لەوێ ڕاپۆرتی خۆی دەداتە سەرووی خۆی بەناوی شینۆی (Girish Karnad) ئەویش بۆ ئەرکێکی دیکە دەینێرێتە دوبلب لە ئێرلەندا. لەوێ دەبێت چاودێری زانایەکی ھیندی بکات بەناوی ئەنوەر جەمال (Roshan Seth) ئەمەش لەبەرئەوەی ئەوان پێیانوایە ناوبراو پەیوەندی بەپاکستانەوە کردووە و ھیچ زانیارییەک بۆ ھیندستان ڕەوانناکات. کاتێک تایگەر دەگاتە دوبلن لەوێ لەجێگای ئەوەی کاتەکانی لەگەڵ ئەو پڕۆفیسۆرە بەسەربات ئەوا ئاشنا دەبێت بەسەرپەرشتیاری ئەو پڕۆفیسۆرە و کاتەکانی لەگەڵ ئەوبەسەردەبات ئەوکەش ناوی زۆیا (کاترینا کێف) کەئەو لەپاڵ ئەوکارەی لەئەکادیمیای دانس دەخوێنێت. تایگەر ھەوڵدەدات بەبوون بە ھاوڕێیەتی لەگەڵ زۆیا زانیارییەکانی دەستکەوێت. ڕۆژێک تایگەر ھێرشی دەکرێتە سەر لەلایەن نێردراوێکی سیخوری پاکستانی. ھاوڕێیەکی تایگەر بەناوی گوپی ئاگاداری تایگەر دەکاتەوە کەچیدیکە نزیکنەبێتەوە لەزۆیا و نەبێت خۆشەویستی ئەو چونکە لەئامانجەکەی دووری دەخاتەوە. ڕۆژێک تایگەر دەچێتە ئەکادیمیای دانس لەوێ دەیەوێت خۆشەویستی خۆی بە زۆیا بگەیەنێت بەڵام بەرلەوە ناوبراو ئەوەی بۆئاشکرا دەبێت کەزۆیا سیخوڕێکی پاکستانییە و ھۆکاری نەدانی زانیارییەکانی پڕۆفیسۆرەکە بۆ ھیند دەگەڕێتەوە بۆئەو کەدەستی بەسەر کۆمپیوتەرەکەیدا گرتووە. وە تایگەر دەچێتەوە ماڵی پڕۆفیسۆر ئەوەی بەتەواوی بۆیەکلایی دەبێتەوە ھاوکات بەخۆشەویستییشەوە ناتوانێت زۆیا بکووژێت و لێیدەگەڕێت بڕوات.\nدوای ماوەیەک جارێکی دیکە زۆیا و تایگەر بەیەکدەگەنەوە ئەمەش لەکۆبوونەوەیەکی نەتەوەیەکگرتووەکان دەبێت لە ئیستەنبول. زۆیا داوا دەکات ھەموو ئەرک و شتەکان دەربارەی دەزگاکەیان لەبیربکەن و ئەوشتانە جێبھێڵن لەپێناو خۆشەویستییەکەیان وە بەنھێنی دەگەنە وڵاتی کوبا. دوای چەندساڵێک ئاژانەسەکانییان ئەوان دەدۆزنەوە و لەوسەرووبەندە زۆیا دەگیرێت و تایگەریش ھاوڕێکەی گوپی ھەڵدەخەڵەتێنێت بەوەی کەئەو لەگەڵ زۆیایە چونکە ئەو زانیارییەکان بەھیند دەگەیەوێت و بەھۆی ئەوەوە زۆیا لەلایەن گوپی و تایگەرەوە لەدەستی ئاژانسی پاکستانییەوە وەردەگیرێتەوە و لەپاش ئەمە تایگەر و زۆیا گوپیش بەجێدەھێڵن. لەکۆتاییدا تایگەر پەیوەندی تەلەفۆنی بۆ گەورەکەی دەکات و پێی دەڵیت ئەوان ھەرگیز یەکتری نابیننەوە تاکوو پاکستان و ھیندستان پێویستی بەو ئاژانسە سیخوڕییانە مابێت. وە کۆتایی فیلمەکە بەوەدێت کەچەندین وێنەی تایگەر و زۆیا لەلایەن دەزگاسیخوڕییەکانییان دەگیرێت لەئەورووپا لەشارەکانی لەندەن و زیورخ و ڤەیننا ھتد… بەڵام ھیچێک لەو دوو دەزگا سیخوڕییانە نەیانتوانی ئەو دوو کەسە دەستگیربکەن.\nسەلمان خان وەک تایگەر (مانیش چاندرا)\nکاترینا کێف وەک زۆیا\nڕانڤیر شۆری وەک گۆپی (ھاوڕێ یان ھاوپیشەی تایگەر)\nگریش کارنەد وەک شینۆی\nڕۆشان سیت وەک پڕۆفیسۆر ئەنوەر جەمال\nگاڤی شەھال وەک کاپتن ئەبرار کەئەفسەرێکبوو سەرپەرشتی زۆیای دەکرد\nبەشێکی فیلمەکە لە وڵاتی تورکیا وێنەی بۆگیراوە، دیمەنی دەستپێکی فیلمەکە لەشاری ماردین وێنەی بۆگیراوە کە چیڕۆکی فیلمەکە وای نیشاندەدات لەشارۆچکەی زاخۆیە لەباشووری کوردستان.\n^ "EK THA TIGER (12A) – BBFC". BBFC. Archived from the original on ٥ی ئازاری ٢٠١٦. Retrieved 26 August 2012. Check date values in: |ڕێکەوتی ئەرشیڤ= (help)\n^ "Ek Tha Tiger: It's Salman's show all the way". IBNLive.com. Archived from the original on ١٦ی تشرینی یەکەمی ٢٠١٣. Retrieved 16 August 2012. Check date values in: |ڕێکەوتی ئەرشیڤ= (help) Archived ١٨ی ئابی ٢٠١٢, لە وەیبەک مەشین.\n^ "Bollywood's Top Worldwide Earners". Koimoi. Archived from the original on ٢٧ی ئازاری ٢٠١٦. Retrieved ٢٠١٤-١٠-١٥. Check date values in: |archivedate= (help) Archived ٢٧ی ئازاری ٢٠١٦, لە وەیبەک مەشین.\nوەرگیراو لە «https://ckb.wikipedia.org/w/index.php?title=ئێک_تا_تایگەر&oldid=845638»\nدواجار لە ٠٢:٠٤ی ٢٣ی ئەیلوولی ٢٠٢١ دەستکاری کراوە\nئەم پەڕەیە دواجار لە ٠٢:٠٤ی ٢٣ی ئەیلوولی ٢٠٢١ نوێ کراوەتەوە.


چاودێری په‌یوه‌ندیه ته‌له‌فونیه‌کان له ئه‌مریکا\nده‌زگای ئاسایشی نیشتیمانی وڵاته یه‌کگرتووه‌کانی ئه‌مریکا\nحکومه‌تی وڵاته یه‌کگرتووه‌کانی ئه‌مریکا داکۆکی له پرۆسه‌ی کۆکردنه‌وه‌ی تۆماره‌کانی په‌یوه‌ندی ته‌له‌فونی ده‌کات پاش بڵاوبوونه‌وه‌ی ڕاپۆرتێک له ڕۆژنامه‌یه‌کدا که ده‌ڵێت ده‌زگای ئاسایشی نیشتیمانی وڵاته یه‌کگرتووه‌کانی ئه‌مریکا تۆماره ته‌له‌فۆنیه‌کانی ملیۆنان ئه‌مریکایی کۆکردۆته‌وه که له هێڵی ته‌له‌فونی گه‌و‌ره‌ترین کۆمپانیای په‌یوه‌ندیدا به‌شدارن.\nکاربه‌ده‌ستێکی باڵای به‌ڕێوبه‌رایه‌تی به‌و مه‌رجه‌ی ناوی نه‌هێنرێت گوتوویه‌تی ئه‌و کاره میکانیزمێکی گرنگه بۆ پاراستنی وڵاته یه‌کگرتووه‌کانی ئه‌مریکا له هه‌ڕه‌شه و مه‌ترسیه‌کانی تێرۆریستان.\nهه‌ر ئه‌و کاربه‌ده‌سته ده‌ڵێت ئه‌و پرۆسه‌یه یارمه‌تی کارمه‌ندانی دژه تێرۆر ده‌دات بۆ ئاشکرا کردنی گومانباره تێرۆریسته‌کان.\nکۆکردنه‌وه‌ی ئه‌م تۆمارانه‌ش به‌پێی بڕیارێکی نهێنی مانگی چواری دادگا بووه.\nیه‌که‌مین جار زانیاریه‌کان له‌سه‌ر ئه‌م بڕیاره بۆ تۆماره ته‌له‌فونیه‌کان له ڕۆژنامه‌ی گاردیان ی به‌ریتانیدا ئاشکرا کرا و ڕۆژنامه‌که نوسیبووی پێده‌چێت داوای تۆماره ته‌له‌فونیه‌کان له کۆمپانیایه‌کی تر کرابێت که کار بۆ کۆمپانیای ڤرایزن ده‌کات تا ڕۆژانه هه‌موو ته‌له‌فون کردنێک یان ته‌له‌فون بۆ هاتنێک له ناو ئه‌مریکاوه یانیش له ده‌ره‌وه‌ی وڵاته‌که‌وه بداته ده‌ست ده‌سه‌ڵاتداران.\nهه‌ردوو ڕۆژنامه‌ی نیۆیۆرک تایمز و واشنتۆن پۆستیش ڕاپۆرتیان له‌سه‌ر ئه‌م دۆسێیه داوه و ده‌ڵێن ئه‌و فرمانه داوای دابین کردنی زانیاری له‌سه‌ر ناوه‌ڕۆکی په‌یوه‌ندیه ته‌له‌فونیه‌کان ناکات له کۆمپانیای ڤرایزن.


خانمە پزیشكەكانی كوردستان ئیدانەی هێرشكردنە سەر پزیشكێك لە شاری سلێمانی دەكەن\nخانمە پزیشکەکانی کوردستان ئیدانەی هێرشكردنە سەر پزیشكێك لە شاری سلێمانی دەكات و داواش لە دامودەزگا بەرپرسەکانی شاری سلێمانی دەكات لیپرسینەوە لە دەستدرێژیکاران بکەن و ڕێگر بن جارێکیتر ئەوجۆرە ڕەفتاڕانە دوبارەببێتەوە.\nئاوێنە: خانمە پزیشكەكانی كوردستان لە راگەیەندراوێكدا كە ئاڕاستەی پارێزگاری سلێمانی و لیژنەی ئۆپەراسیۆنەكانی بەرەنگاربونەوەی ڤایرۆسی كۆرۆنایان كردوەو لەلایەن ٥٤٩ خانمە پزیشکەوە واژوكراوە، رایگەیاند"بەداخەوە ئەمڕۆ لە یەکتێنەگەیشتنێک لەبەینی پزیشکێک و هێزێکی ئەمنیدا دروست بوە و بۆتە هۆکاری گرژیی و ئاڵۆزیی، ئەمەش ئێمەی پزیشکانی زۆر نیگەران کردوە."\nئەوەشیان خستۆتەڕو"ئێمە وێڕای دەستخۆشیمان لە هێزەکانی ناوخۆو هەمو دامودەستگا خزمەتگوزارییەکان، لەهەمان کاتدا بەتوندی ئیدانەی ئەمجۆرە هەڵسوکەوتانە دەکەین و داواکارین لە دامودەستگا بەرپرسەکانی شاری سلێمانی بەرپرسانە لەگەڵ ئەم ڕوداوە نەخوازراوەدا مامەڵە بکەن و لیپرسینەوە لەگەڵ دەستدرێژیکاران بکەن و ڕێگر بن جارێکیتر ئەمجۆرە ڕەفتاڕانە دوبارەببێتەوەو تا نەبێتە هۆکاری پشێویی وئاڵۆزی شارە خۆشەویستەکەمان."\nهەروەها داواشیان كردوە كە رێکارێکی گونجاو بۆ ئاسانکاریی هاتوچۆی پزیشک بدۆزنەوە.\nبۆ بەڕێز پارێزگاری سلێمانی\nبەڕێز لیژنەی ئۆپەراسیۆنەکانی بەرەنگاربونەوەی ڤایرۆسی کۆڕۆنا،\nپاش ڕێز و سڵاو و هیوای سەلامەتی بۆ هەموان،\nلەسەروبەندی بڵاوبونەوەی ڤایرۆسی کۆڕۆنا بەهەموجیهنادا و لەکاتێکدا دوچاربون بەم نەخۆشییە مەترسیدارە و گیان لەدەستدانی هاوڵاتیان لەسەرتاسەری جیهاندا ڕولەزیادبونە و بەداخەوە تائێستاش هیچ چارەسەرێکی بنەبڕ بۆ ئەم ڤایرۆسە لەتەواوی دنیاد نەدۆزراوەتەوە، هەرێمی کوردستانیش بەدورنەبوە و نیە لە شاڵاوی ڤایرۆسی کۆڕۆنا.\nلەساتەوەختی قەدەغەکردنی هاتوچۆ و نەبونی بازاڕ و دوکان و مۆڵەکان و نوڕینگە پزیشکییە تایبەتییەکان...وایکردوە ئێمەی هاوڵاتیان (بە هەمو چین و تۆێژەکانییەوە) لە ژێر فشارێکی دەرونی زۆردا بین. لەگەڵ هەمو سەختیەکانی ئەم کاتەی پێێدا تێدەپەڕێن چینی پزیشک و کارمەندو پەرەستاری کەرتی تەندروستی بەوپەڕی تواناوە بە هەماهەنگی و هاوکاری بەڕێزانی (وەزراەتی ناوخۆ و دامودەستگا خزمەتگوزارییەکان) شەو و ڕۆژیان خستۆتە سەر یەک و لە بەرەی پێشەوەی جەنگی ڕوبەڕوبونەوەی ڤایرۆسی کۆڕۆنادان و ئەرکی سەرشانیان بەدڵسۆزیی جێبەجێ دەکەن.\nهەریەکە لەم چین و توێژانەی لەسەرەوە ئاماژەمان پێداوە، لەسۆنگەی دڵسۆززیی و هەست بە بەرپرسیارێتیەوە بەرامبەر بەم بارودۆخە مەترسیدارەی پێیدا تێدەپەڕین، لەکار و ئەرکی سەرشانمان بەردەوامین.\nبۆیە دەبێت بەرپرسانە لە بارودۆخەکە بڕوانیین و ئارامی و دانبەخۆداگرتن بپارێزین.\nبەداخەوە ئەمڕۆ لە یەکتێنەگەیشتنێک لەبەینی پزیشکێک و هێزێکی ئەمنیدا دروست بوە و بۆتە هۆکاری گرژیی و ئاڵۆزیی، ئەمەش ئێمەی پزیشکانی زۆر نیگەران کردوە.\nئێمە وێڕای دەستخۆشیمان لە هێزەکانی ناوخۆو هەمو دامودەستگا خزمەتگوزارییەکان، لەهەمان کاتدا بەتوندی ئیدانەی ئەمجۆرە هەڵسوکەوتانە دەکەین و داواکارین لە دامودەستگا بەرپرسەکانی شاری سلێمانی بەرپرسانە لەگەڵ ئەم ڕوداوە نەخوازراوەدا مامەڵە بکەن و لیپرسینەوە لەگەڵ دەستدرێژیکاران بکەن و ڕێگر بن جارێکیتر ئەمجۆرە ڕەفتاڕانە دوبارەببێتەوە و تا نەبێتە هۆکاری پشێویی وئاڵۆزی شارە خۆشەویستەکەمان.\nهەروەها دواکارین لەبەڕێزتان ڕێکارێکی گونجاو بۆ ئاسانکاریی هاتوچۆی پزیشک بدۆزنەوە.\nهیوادارین بەهاوکاری هەمو لایەک ئەم بارودۆخە نالەبارە تێپەڕێنیین.\n٥٤٩ خانمە پزیشک واژوی کردوە.


مایکرۆسۆفت بەردەستکردنی بیستۆکی بێوایەری Surface Earbuds دوا دەخات بۆ ساڵی داهاتوو – کەی ئای تی ئێن\nتویتەر سەرەڕای لە دەستدانی بۆ 9 ملیۆن بەکارهێنەر هەتاوەکو ئێستاش لە قازانجەکانی بەردەوامە\n23 ئەپ و یاری ئەندرۆید بۆ ماوەیەکی کاتی بوونەتە خۆڕایی\nمۆبایلی Lenovo Z6 بە 3 کامێرا و پڕۆسێسەری Snapdragon 730 ڕاگەیەندرا\nمۆبایلی Mi Mix 3 بە فەرمی بە بوونی Screen Slider و 10 گێگابایت ڕام و زیاتریش نمایشکرا\nبۆشایی زیاتر بە بیرگەی مۆبایلەکەت بدە لە ڕێگەی پاشەکەوتکردنی سەرهێڵ!\nهواوەی مۆبایلی Mate 20 Xی بە پاتری 5 هەزار و ڕونمای 7.2 ئینج ڕاگەیاند\n١٠ بەرنامەی بەهێزی کۆمپیوتەر کە نرخیان دەگاتە ١٠٠٠$ دۆلار ئێستا بە خۆڕایی دایانگرە\nئامێرە هەمەجۆرەکان 22, تشرینی دووه‌م 2019\nمایکرۆسۆفت بەردەستکردنی بیستۆکی بێوایەری Surface Earbuds دوا دەخات بۆ ساڵی داهاتوو\nوا بڕیار بوو لە کۆتاییەکانی ئەمساڵدا کۆمپانیای مایکرۆسۆفت بیستۆکی بێوایەری Surface Earbuds ـی بەردەست بکردایە، بەڵام کۆمپانیاکە لە پلانیدایە کاتی بەردەستکردنی بیستۆکە بێوایەرەکە بخانە ساڵی داهاتوو.\nبەڕێز Panos Panay بەڕێوەبەری گشتی کۆمپانیای مایکرۆسۆفت، لە جریوەیەکدا لە ئەمڕۆدا ڕایگەیاندووە کە بە مەبەستی دڵنیایی زیاتر بۆ گواستنەوەی باشترین ئەزموون بۆ هەواداران و کڕیارانمان، بیستۆکی بێوایەری Surface Earbuds لە بەهاری ساڵی داهاتوودا بەردەست دەکرێت، نەوەک لە کۆتاییەکانی ئەمساڵدا.\nبەڕێز Panay هۆکاری دواخستنی ڕێکەوتی بەردەستکردنی بیستۆکە بێوایەرەکەی ئاشکرا نەکردووە، بەڵام ڕوونە کە تاقیکردنەوەکان بە پێی پلانەکان بەڕێوە نەچوون تاوەکو مانگی داهاتوو بەردەست بکرێت. هەر بۆیە مایکرۆسۆفت لە بەهاری ساڵی داهاتوودا بیستۆکی بێوایەری Surface Earbuds بە ڕەنگەکانی خۆڵەمێشی و سپییەوە بەردەست دەکات.\nمێژووی ڕاگەیاندنی بیستۆکی بێوایەری Surface Earbuds دەگەڕێتەوە بۆ مانگێک لەمەوبەر، کە لە بۆنەیەکی تایبەتدا و لە پاڵ ڕاگەیاندنی لاپتۆپەکانی Surface Pro 7 و Surface Laptop 3 و Surface Pro X ـدا بە نرخی 249$ ڕاگەیاندرا.\nتاگەکان ئامێرە هەمەجۆرەکان microsoft Panos Panay Surface EarBuds مایکرۆسۆفت هەواڵ


ڕیفەڕاندۆمی سەربەخۆیی، شکستیشی هەر سەرکەوتنە ، هەڵۆ بەرزنجەیی – Peshmergekan\nڕیفەڕاندۆمی سەربەخۆیی، شکستیشی هەر سەرکەوتنە ، هەڵۆ بەرزنجەیی\nپانۆڕامایەکی خێرای مێژووی کورد، وەک دەروازەیەکی گرنگ بۆ چوونە نێو باسەکەوە مەسەلەیەکی ناچارییە. دەسەڵاتی میدیای کوردیی بەر لە زاین، لە ٢٧١٧ساڵ بەر لە ئێستا دا، دوای ئەوەی بەر گورزی کوشندەی کۆرشی فارس کەوت،\nئیدی باش گلاو و لەو کاتەوە بە ئاستەم ڕاست بۆتەوە. پاش ئەو کارەساتە و بە درێژایی مێژوو هەرچی دەسەڵاتێکی دوژمن هاتووە، پەلاماری کوردستانی داوە. کوردیش لە بەرامبەردا هەم بەرگریی کردووە و هەمیش ڕاپەڕیوە، لێ مەخابن سەرجەم ئەو بارودۆخەی کورد خۆی تێیدا نمایشتی کردووە و داکۆکی لە مانەوەی کردووە، باجی گرانی بۆ داوە و زۆر جاران لە خوێنی خۆیدا گەوزێندراوە، ئاخر داگیرکەران زۆر بێ بەزەییانە و فرە نا مرۆڤانە پەلاماریان داوە.\nلە میانەی جەمسەری ئەمبەری ئەم مێژووەدا،تا ئەو سەری، کە ئیمڕۆیە، ڕەنگە ڕاگەیاندنی کۆماری کوردستان لە ١٩٤٦دا، بۆ ماوەی تاقە ساڵێک، تاکە سەردەم بێت،کورد ژیانی سیاسی بە ئارامی و پێشکەوتن و بەرەوپێشچوون تێدا بردبێتە سەر .\nداگیرکەران و دوژمنانی کورد، گەلێ پەیمان و ڕێکەوتنامەیان لەنێوان خۆیان دا لە دژی کورد و ویست و خواستەکانی پێکهێناوە و ئیمزا کردووە. لەو هەوڵە زۆر و زەبەندانەی ئەوان، بۆ دوژمنایەتی و پلانگێڕی و لێدان و سەرکوتکردنی کورد، نموونەی وەک ڕێکەوتننامەی سەنتۆ و جەزائیر و هەوڵە بەردەوامەکانیان لە ئێستای نێوان تورکیا و ئێران و عێراق و سوریا بەرچاو دەکەون.\nهاوشانی ئەمانەش دەیان ڕێکەوتن لەژێر ناوی چارەسەکردنی پرسی کورد دا لە عێراقدا کراوە و لە کۆتایی دا، بە ئاگر و ئاسن وەڵامی داخوازییەکانی کوردیان داوەتەوە. ڕەنگە ئاماژە بە ڕێکەوتننامەی ئازاری١٩٧٠، باشترین نموونەی نێزیکی ئەم باسەمان بێت،چۆن دەوڵەتی عێڕاقی گفتی دا لە ماوەی ٤ ساڵدا،١٩٧٤ مافەکانی کورد بسەلمێنێ و جێبەجێ بکات،کەچی لەو ماوەی گفتوگۆ و شەڕ وەستاندن و باسوخواستی ئۆتۆنۆمییە دا، خێرا ڕژێمەکەی سەددام خۆی بەهێز و تەیار کرد و بەبێ هیچ هۆکارێک شەڕیان بە سەر کورد دا داسەپاندەوە. بەواتایەکی تر ئەوان لە خەون و لەسەر خوانیش هەمیشە بیریان لە قڕکردنی کورد کردۆتەوە و ئەوان هەرچییان ویستبێ و هەرچۆنیان بۆ باش بووبێت، ئەوەیان ئەنجام داوە.\nڕاپەڕینی ساڵی ١٩٩١ی باشووری کوردستان و ئاوارەبوونی چەند ملیۆنێ کورد، بارودۆخێکی وای هێنایە کایەوە،کۆمەڵگای نێودەوڵەتی بە دەستپێشخەری فەرەنسا و ئینگلتەرا و پاشان ئەمەریکا، بە هانای کوردەوە بێن و ناوچەیەکی ئارامی بۆ ساز بدەن و لەوێدا لە شاڵاوی دڕندانە و بەربەریی ئاسای بەعس و سەددام و عێراق بیپارێزن.\nئەو دۆخە تازەیە دەرگایەکی نوێی بە ڕووی چارەنووسی کورد دا خستە سەرپشت و لەو ڕۆژەوە و بە تایبەت دوای ڕوخانی ڕژێمەکەی سەددام لە ٢٠٠٣ دا، ئەو قەوارە بچوکەی کورد بۆ خۆی سازدا، بەردەوام لە ململانێی شەڕی دەستوور و داوای فیدڕاڵی دا و کێشمەکێشدایە، لەگەڵ دەوڵەتی زۆڵەکی عێراقیدا و تا ئەم چرکەساتە، ئاسۆیەکی ڕوون بە چارەنووسیەوە لەم مەیدانەدا دیار نییە و مانەوە و چاوەڕێی جێبەجێکردنی بڕەگەکانی دەستوور بوونەتە خەون و خەیاڵ. ئاخر داری زڕ قەت بەری نەگرتووە و ناشگرێ و قسەی ڕووتیش نەچۆتە گیرفانەوە.\nهەڵبەت سەرکردایەتی کورد، هەڵەی بێشوماری کردووە، لە بونیاتنانەوەی عێراقی داڕووخاو و نووسینەوەی دەستووری ڕووزەرد و ماددەی ١٤٠ نەزۆکدا، دەرفەتی زێڕینی لە کیس چوو. دەرئەنجامی ناکام بوون و بێ ئومێدی لە هەموو هەوڵەکانی ژیانی سیاسی و دەستووری لەگەڵ (ئەوان ـ بەغدا) دا!!،وردە وردە سەرەتای قۆناغێکی نوێ و بیرکردنەوەیەکی تازە خۆی بە شێوەیەکی خۆڕسک بەسەر ئەقڵێتی سیاسی کورد دا داسەپاند.\nرۆژی ١٧/٧/٢٠١٧ ،بەشی زۆری سەرکردایەتی سیاسی کوردى بڕیاری ئەنجامدانی ڕیفەڕاندۆمی سەربەخۆیی کوردستانیان دا و ڕۆژی ٢٥/٩/٢٠١٧ یان دەست نیشان کرد بۆ دەنگ دان لە ژێر دروشمی “بەڵێ بۆ سەربەخۆیی کوردستان”.\nداڕشتنی ئەم دروشمە بۆ خۆی ئاماژەیە بۆ هۆشیارییەکی گەورە و مانای ئەوە تاکی کورد چی دیکە سەرپشک نەکراوە، لە نێوان سۆسکە و کەروێشکدا. بەواتای ئەوەی دەتەوێ لەگەڵ عێڕاق دا بمێنیتەوە یان سەربەخۆ بیت. وەک ئەوەی جارانی پێشوو سەرکردایەتی کورد، کاری بەم ئەقڵێتە دەکرد و هەمیشە عێراق و عێراقیبوونی لە هرزی خەڵک دەهێشتەوە. ئەمەش تەڵەیەکی کوشندە بوو، بەتایبەت بۆ میللەتێکی نەخوێندەوار و ستەمدیدە.کە بە پانتایی و دڕێژایی دەیەها سەدە،بێ بەش بووە لە چەشتنی ئازادیی و هەبوونی دەسەڵاتی خۆیی.\nبڕیاری سەربەخۆیی ،جگە لەوەی ئەزموونێکی نوێیە و کورد دەباتە قۆناخێکی دیکەی خەباتەوە، هاوکات وەرچەرخانێکی مێژوویی گرنگیش دەنوێنێ، کە بە دەستپێکردنی سەرەتایەکی دیکەوە بەرەو ڕووی پرسەکان دەچێت. قۆناغێک، هەموو دروشمە سواو و بێ کەڵک و فشە مافەکانی ئۆتۆنۆمی و فیدڕاڵی لەگەڵ خۆیدا دەپێچێتەوە و هەنگاوێکی دروستتر بۆ نزیک بوونەوە،لە ویست و خواستی ڕاستەقینەی دۆزی نەتەوایەتی کورد دەهێنێتە پێشەوە.\nزۆر لە میللەتانی دیکەش،بەم ئەزموونەدا تێپەڕیون و هەوڵیان داوە بەم ئامڕاز و میکانیزمە،بگەنە ئامانجەکانی خۆیان. نموونەی کیوبیکی لە کەندا و کاتالۆنی و باسکی لە ئیسپانیا و سکۆتی و ئیرلەندی لە بەریتانیا ،بەم رێچکە و شێوازە گوزەریان کردووە بۆ سەربەخۆبوون و دامەزراندنی قەوارەی خۆیان.\nئەوەی شایانی ئاماژە پێدانە، بەم میتۆدەی خەبات و لەم سەرەڕێیەدا، تا ئێستا چەند جارێ،لە ئەنجامی گوشار و سەختی هەلومەرج و هەڕەشەی جۆراوجۆرەوە،ئەوانە نەیان توانیوە بگەنە ئەنجام و شکستیان خواردووە، لێ ئەوەی مایەی سەرنج و دڵخۆشییە،ئەم میللەتانە کۆڵیان نەداوە و بەردەوام و ساڵە و ساڵ تێهەڵچوونەتەوە و ئیرادەی ویست و خواستی خۆیان نیشان داوە و هیوا بڕاو نەبوون.ئەوەتا کاتالۆنییەکان لە ١/١٠/٢٠١٧ جارێکی تر سەرباری هەڕەشە و گوڕەشەکانی مەدرید و برۆکسل، دیسانەوە ڕیفەڕاندۆمی سەربەخۆیی ئەنجام دەدەنەوە.\nدەتوانی گرنگی و سوودی دروشمی ڕیفەراندۆمی سەربەخۆیی لە ئێستادا بەم چەند خاڵە ڕوون بکەینەوە:\nـ هەڵبژاردنی ئەزموونێکی نوێ و مۆدێرن،وەک ئامراز بۆ گەیشتن بەمافی ڕەوای نەتەوەیی.\nـ شێوازێکی کەم زیان و پەسەندکراو لە ڕووی نێودەوڵەتییەوە.\nـ تێپەڕاندنمی داوا و دروشمی ئۆتۆنۆمی و فیدڕاڵی و فشە مافەکانی دیکە و چوونە ئاستێکی بەرزتری خەباتەوە، بە ئامانج و فۆڕمەلەیەکی ڕوون و ئاشکراوە.\nـ دۆست و دوژمن، ئێستا لێمان تێدەگات و ئیدی دەزانن چیمان دەوێ و گەرەکمانە بۆ کوێ بچین.\nـ سەلماندنی ئیرادەی نەتەوەیەک،نیتچە وتەنی: Will to Power\nـ بە ئارگۆمێنتکردن و بەڵگەنامەکردنی ویست و داوای کورد و فۆرمەلەکردنی وەک دۆسییەکی ئامادەکراو.\nـ هەموو کورد دەخاتە بەردەم یەک دووڕیانی سەربەخۆیی و بندەستی. ئەمەش زۆر جیاوازترە لە شۆڕش و خەباتێ لەژێر زۆر ناونیشان و دروشم جیاجیادا، بۆ فرە ئامانجی بکرێت.\nـ دۆسییە و داخوازییەکانمان لە گۆشەنیگایەکی دیکەوە، هێما و مانای یاسایش وەردەگرێ.ئەوەتا ئەو بزاڤەی ئێستا دەستی پێکردووە و لە شارو شارۆچکەکانی ناوەوە و دەرەوەی کوردستان خۆی نمایشت دەکات،شکۆیەکی دیکەی بەخشیوەتە پرسەکەمان و جەماوەری بەجۆش و خرۆشێکی ترەوە هەژاندووە.\nـ سەدان ساڵە خەبات دەکەین و قوربانی دەدەین دنیا لە ئاسمان دا،چاوی نوقاوە و گوێی ئاخنراوە و دەمی بەستراوە،کەچی بەم چەند هەفتەیەی داوای سەربەخۆیی، بە کێش و سەنگێکی ترەوە چووینە سەر شانۆی سیاسەتی نێو دەوڵەتی و نێو ناوەندەکانی بڕیاردان. بەشێکی دنیا لەگەڵ لەسەر هێڵە.\nـ هێز و ئیلهامێکی بەهێز دەبەخشێ، بە بەشەکانی دیکەی کوردستان، بۆ گرتنەبەری ئەم ڕێچکەیە.\nبۆ دوا بەندی سەرێ،باکوور یان رۆژهەڵاتی کوردستان بە نموونە دێنمەوە. هەر گۆڕانکارییەک لەو دەوڵەتانە و ناوچەکەدا دروست بێت، کورد دەتوانێ داوای ڕیفەراندم بکات و بەم میتۆدە بچێتە پێشەوە بۆ دەستەبەرکردنی مافەکانی. دیارە لەتەک هەبوونی شێوازەکانی دیکەی خەباتدا. دوای سوود وەرگرتن و ئیلهام بەدەستهێنان لە ئەزموونی باشوورەوە، هیچ گومانی تێدا نییە،چانسێکی گەورەی سەرکەوتنیان بۆ فەراهەم دەبێت.\nدیارە،گەر بگەڕێینەوە بۆلای ناونیشانەکەمان، وا لەوێوە دەست پێدەکەم، کیوبیکی لە کەنەدا و و سکۆتی و ئیرلەندی لە بەریتانیای مەزن و و کاتالۆنی لە ئیسپانیا و زۆر نەتەوەی دیکە لە جیهاندا،پەنایان بۆ ئەم میتۆدەی ڕیفەڕاندۆم بۆ سەربەخۆیی بردووە. گەلێ جار شکستیان خوردووە، لێ کۆڵیان نەدا و بەردەوام تێ هەڵدەچنەوە.\nبە گرتنەبەری هەمان ڕێچکەی بەشێکی زۆری گەلانی جیهان،کوردیش دەتوانێ لەم مەیدانەدا ئەسپی خۆی تاو بدات و بە سیاسەتێکی زرنگانە و حەکیمانە کار بۆ ئامانجەکانی خۆی بە ئامڕازی ڕیفەڕاندۆم بکات. خۆ حاڵەتەکەش ئەوەیە یان گاڵ دێنێ یان پەموو. ئەو چرکەساتەی زۆرینەش سەربەخۆیی ڕەتدەکاتەوە و بە “نەخێر” وەڵام دەداتەوە،کە ئەمە لەدەرەوەی ئەقڵ و چاوەڕوانی و ئەوپەڕی موستەحیلدایە،کورد هێشتا هەر سەرکەوتووە. چونکە شێوازێکی باشی دیاری کردووە بۆ گەیشتنە ئاوات و ئامانجەکانی و دەستنیشانکردنی ئامانجەکەش”سەربەخۆیی” بۆ خۆی کۆتایی بەشێکی هەرە زۆری مەینەتییەکانێتی و چوونە قۆناغێکی دیکەی پڕ لە بەرپرسیارێتی بونیاتنان و ئاوەدانی و چەسپاندنی یاسا و کارکردن بە دەستوور و دەوڵەتداری بە هەموو مانا و ڕەهەندەکانییەوەیەتی.\nئەگەر بێت و ئێمە قسە لەسەر ئەگەرێکی تەواو لاواز و دوور لە چاوەڕوانیمان کرد و وامان دانا، کورد لە پرسی ڕیفەراندۆمدا سەرکەوتوو نەبوو، بەڵام دەرەتانی چەندین جاری تری لەبەردەمدا بۆ واڵا دەبێت.٢٧١٧ ساڵە ڕاپەڕین و شۆڕش دەکات و سەردەکەوێ و تێدەکۆشێ و هەرەس دێنێ، دەبا ئەم جارە لەم بوارەدا، بەختی خۆی تاقی بکاتەوە.\nکەواتە لە لاوازترین ئەگەردا گەر بێت و “نەخێر”یش زۆرینەی بەرامبەر بە “بەڵێ” بۆ سەربەخۆیی بەدەست بهێنێ، هێشتا کورد نەدۆڕاوە و شکستی نەخواردووە، بەڵکو لە بنەڕەتدا هەر سەرکەوتووە و دەرگا ئاسۆ و دەرەتان و چانسی تێهەڵچوونەوەی بۆ ئایندە و تێهەڵچوونەوە بە کراوەیی دەمێنێتەوە.


بەنداوی هوڤەرلە ئەمریکا\n16712 جار خوێندراوەتەوە\nلە نێوان پردی "میلۆی فەرەنسا" و "دۆڵی تینیسی" لە ویلایەتە یەکگرتووەکانی ئەمریکا و بەربەستی هەڵشانی شەپۆلەکانی دەریا لە ئیتالیا، توانا سەرسوڕهێنەرەکانی ژیری مرۆڤ دەردەخەن لە بنیاتنانی پڕۆژەی ئەندازیاری زەبەلاح.\nجۆن لۆیڤەر لە وتارێکدا لە ماڵپەڕی "ئینتەرستینگ ئینجنیرینگ"ئەمریکی ڕوونیکردووەتەوە، هەندێک لە پرۆژە ئەندازیارییە شارستانییەکان بەبەردەوامی جێگەی سەرسوڕمانن.\nتەنانەت ئاماژەی بەوەکردووە، هەندێکیان بەرئەنجامی توانا و بەرهەمی ئەوتۆن، کە بوونەتە جێگە و بابەتی سەرسوڕهێنەری ئەوتۆ کە ژمارەی پێوانەییان تۆمارکردووە، بە تایبەت کە هەندێکیان یارمەتیدەرن بۆ گەمارۆدانی سروشت و کۆنترۆڵکردنی، سەرباری ئەوەی هەندێک جار دەرئەنجامەکەی قورس و دڵڕەقانەش بێت.\nلە دیارترین سەرسوڕهێنەرە ئەندازەییەکانی جیهانیش بریتین لە:\nبەربەستی هەڵچوونی زەبەلاح لە ئیتالیا\nدەسەڵاتدارانی ناوخۆیی شاری بندوقیەی ئیتالیا، ناچار بوون پەنابەرنە بەر گەشەپێدانی سیستمی نوێ بۆ چۆنێتی مامەڵەکردن لەگەڵ بڕێکی زۆر لە ئاوەی، کە بەهۆی هەڵچوون و داچوونی دووبارەی ئاوی دەریای ئەدریاتییکەوە دروست دەبێت و دەبێتە هۆ ژێرئاوکەوتنی ڕووی پێشەوەی دوکان و کۆگاکانی شارەکە.\nستراتیژیەتی پەیڕەکراو بنیاتنراوە لەسەر جیاکردنەوەی ئەو دەریاچەکەیەی کە شاری بندوقیەی لەسەر دامەزراوە لە دەریای ئەدریاتیکی، ئەویش لە ڕێگەی چەند دەروازەیەکی جوڵاو و هەندێک لە هۆکاری دیکە بۆ کەمکردنەوەی کاریگەرییەکانی هەڵچوونی ئاوی دەریا، کە هەندێک جار دەگاتە بەرزی سێ مەتر، ئەویش ئاماژەیە بۆ دەرخستنی توانای مرۆڤ بۆ کۆنترۆڵکردنی کاریگەرییەکی سروشت.\nپردی میلۆ لە فەڕەنسا\nبە درێژترین پرد دادەنرێت لە جیهاندا، دەکەوێتە باشوری فەرەنساوە و بەرزییەکەی دەگاتە ٣٤٣ مەتر، کە چەند مەترێت لە تاوەری ئیفڵ بەرزترە.\nپردەکە لە لایەن کۆمپانیای "ئیفاج"وە بنیاتنراوە، هەمان ئەو کۆمپانیایەی کە سەرپەرشتی تاوەری ئیفڵی کردووە.\nپردەکە بە یەکێک لە دەستکەوتە ئەندازیارییەکەی بواری کاری ئەندازیاری شارستانی دادەنرێت، بەرزییەکەشی بەو ڕادەیە بووەتە مایەی سەرسوڕمان و جوانییەکی سەرنجراکێشیشی داوەتێ.\nدورگەگانی دارخورما لە ئیمارات\nناوچەی دورگەکانی دارخورما لە ئیماراتی عەرەبی یەکگرتوو، بە دیاترین پرۆژەی چاکسازییکردن لە زەوی دەریاییدا دادنرێت کە وەک تابلۆیەکی هونەری نەخشێنراوە.\nلە ئێستادا بووەتە ناوەندیی چەندین شوێنی گەشتیاریی و حەوانەی زۆر بە ناوبانگ و گرانبەها.\nدوورگەی دارخورما لە ڕێگەی ڕاماڵێنی لمی ناوچەکەوە بنیاتنراوە، بۆ ئەوەی لە شێوازی دارخورمایەکدا دەرکەوێت، لە بەشی سەرەوەشی نیمچە کەوانەیەکی وەک مانگی یەک شەوە بە درێژایی ١١ کیلۆمەتر دەوری داوە.\nبەنداوی هوڤەر لە ئەمریکا\nبە یەکێک لە بەنداوە بەناوبانگەکانی جیهان دادەنرێت، لە سەردەمی قەیرانی ئابوری و بێبازاڕی گەورەی نێوان ساڵانی ١٩٣٣ و ١٩٣٦سەدەی ڕابروودا بنیاتنراوە.\nبەنداوەکە لەسەر ڕوباری کۆلۆرادۆ لە نێوان ویلایەتی ئەریزۆنا و نیڤادا لە دووری ٤٨ کلیۆمەتری باشوری شاری بە ناوبانگی لاسڤیگاسەوە بنیاتنراوە.\n٢٠ ساڵ بەر لە دەستپێکردنی کاری بەنداوەکە شوێنەکەی بۆ دەستنیشانکراوە، ساڵی ١٩٢٨ لە لایەن کۆنگرێسی ئەمریکاوە رەزامەندی لەسەرجێبەجێکردنی نیشاندراوە، پڕۆژەکە بە هەزاران کرێکار کاریان تێدا کردووە، تا لە کۆتاییدا بووەتە گەوهەرێکی ئەندازیاری شارستانی.


تەندروستیی سلێمانی لەبارەی پەلاماردانی پزیشکەکەیانەوە روونكردنەوەیەكی بڵاوكردەوە\nوەزارەتی تەندروستی ئاماری ٢٤ کاتژمێری ڕابردووی ڤایرۆسی کۆرۆنای لە هەرێمی کوردستان راگەیاند\nلیژنەی باڵای رووبەرووبوونەوەی پەتای کۆرۆنا چەند بڕیارێکی دەركرد\nپۆلیسی سلێمانی: چوار تۆمەتبار كە تەقەی خۆشیان بەسەر ئۆتۆمبێلێكی تەندروستی دا كردبوو دەستگی…\nئێران: چین ژمارەی راستینەی تووشبووانی پەتای كۆرۆنای شاردووەتەوە\nو. له عه‌ره‌بییه‌وه: هەڵۆ ئورمزیار\nله‌م توێژینه‌وه كورته‌دا، هه‌وڵم داوه ئاماژه به هه‌ندێك هۆی سه‌ره‌كی بكه‌م، كه بوونه‌تە مایه‌ی رووخانی ئیمپراتۆریه‌تی عوسمانی. ده‌وڵه‌تیش وه‌ك توخمه‌كانی دیكه‌ی گه‌ردوون، به چه‌ندین خول و قۆناغی جۆربه‌جۆردا تێپه‌ڕ ده‌بێت، له دروستبوون و گه‌شه‌كردنه‌وه تا پێگه‌یشتن و پیری و داته‌پین، كه ئه‌گه‌ر له كاتی گونجاودا فریای خۆی نه‌كه‌وێت و خۆی نوێ نه‌كاته‌وه، ئه‌وا به‌ره‌و نه‌مان و رووخان ده‌چێت.\nهۆیه‌كانیش سه‌باره‌ت به رووخانی ده‌وڵه‌تی عوسمانی، له‌مانه‌دا چڕ ده‌بنه‌وه:\n-كاریگه‌ریی یه‌كه‌مین جیهانه جه‌نگ.\n-سه‌رهه‌ڵدانی بزووتنه‌وه‌گه‌لی ئازادیخوازی نه‌ته‌وه‌یی.\n-هۆكاری باوه‌ڕ، له روانگه‌ی ئه‌و موسڵمانانه‌ی پێگیری خه‌لافه‌تی ئیسلامن.\nهیوادارام بیرۆكه‌یه‌كی روونم له‌باره‌ی هۆی رووخانی ئیمپراتۆریه‌تی عوسمانییه‌وه گه‌یاندبێت، كه بۆ ماوه‌ی پتر له شه‌ش سه‌ده‌ی رابردوو حوكمڕانیی كرد.\nبزووتنه‌وه‌كانی رزگاریخوازی باڵكان فاكته‌ری سه‌ره‌كی بوون بۆ بنكۆڵكردنی ده‌وڵه‌تی عوسمانی. هۆی ئه‌م قه‌یرانه‌ش بۆ گه‌شه‌كردنی هه‌ستی نه‌ته‌وه‌یی له لای گه‌لانی كریستیانی نیشته‌جێی ئه‌و نیمچه دوورگه‌یه ده‌گه‌ڕایه‌وه. ئه‌و نه‌ته‌وانه له ساڵی 1908دا هیوایه‌كیان هه‌بوو، كه رژێمی باشتر دێته سه‌ر ده‌سه‌ڵات، به‌تایبه‌ت له‌دوای ئه‌وه‌ی شۆڕشی توركیای گه‌نج كۆتایی به رژێمی سوڵتان عه‌بدولحه‌مید هێنا و حكوومه‌تی تازه‌ی عوسمانی كۆمه‌ڵێك چاكسازیی ئازادانه‌ی دانا، به‌ڵام هێنده‌ی نه‌برد ئه‌و هیوایه خامۆش بوو، پیاوانی توركیای گه‌نجیش هاتنه‌وه سه‌ر هه‌مان رێڕه‌وی سیاسه‌تی ئاوێته‌كردن و تواندنه‌وه و گوشاركردن، كه درێژه‌پێدانی سیاسه‌تی نه‌ریتییانه‌ی عوسمانی بوو. هه‌ر بۆیه بزووتنه‌وه‌ی ناڕه‌زایی و یاخیبوون له‌و ناوچه‌یه‌دا نه‌ده‌بڕایه‌وه. (17، ل536).\nئه‌م بزووتنه‌وانه‌ی باڵكان یارمه‌تیده‌ر بوون بۆ به‌رده‌وام گه‌شه‌كردنی بزووتنه‌وه‌ی نه‌ته‌وایه‌تیی یۆنان دژ به تورك، هه‌روه‌ها شه‌ڕی نێوان ئیتالیا و توركیا له سێپته‌مبه‌ری 1911دا ده‌رفه‌تێكی گونجاوی پێ دان، به‌وه‌ی په‌شێوی كه‌وته نێو سوپای عوسمانییه‌وه، به‌م جۆره زلهێزه‌كان چاوه‌ڕوانی ئه‌وه بوون، كه یه‌كه‌مین رواڵه‌تی لاوازبوونی ئیمپراتۆریه‌تی عوسمانی گه‌ڵاڵه ببێت. (18، ل 537).\nله 17/ ئۆكتۆبه‌ر/ 1912 شه‌ڕی ده‌وڵه‌تانی باڵکان دژ به توركیا ده‌ستی پێ كرد، بۆیه حكوومه‌تی عوسمانی شه‌ڕی ته‌رابلوسی رۆژئاوای راگرت، بۆ ئه‌وه‌ی رووبه‌ڕووی ئه‌و مه‌ترسییه تازه‌یه ببێته‌وه. له ماوه‌ی سێ هه‌فته‌دا هاوپه‌یمانیی باڵكان توانییان مه‌كدۆنیا رزگار بكه‌ن. له 3/ سێپته‌مبه‌ردا حكوومه‌تی عوسمانی داوای ئاگربه‌ستی كرد، چونكه سوپای بولگاریا هه‌ڕه‌شه‌ی له كوسته‌نتینه (ئه‌سته‌نبووڵ) ده‌كرد. هه‌رچی دانوستاندنی ئاشتی بوو، كه له فبرایه‌ری ساڵی 1913دا وه‌ستا، ئه‌ویش له ئاكامی كوده‌تایه‌ك، كه كه‌سانی هه‌ره توندڕه‌وی عوسمانیی گه‌یانده سه‌ر ده‌سه‌ڵات، له‌دوای كه‌وتنی ئه‌درنه، كه له لایه‌ن هێزی باڵکانه‌وه ئابڵووقه درابوو، ئه‌و دانوستاندنه ده‌ستی پێ كرده‌وه.\nله 20/ مایۆی ساڵی 1913دا و به مه‌رجه‌كانی ئاشتی، كه له له‌نده‌ن واژۆ كران، ئیمپراتۆریه‌تی عوسمانی ده‌ستی له هه‌موو توركیای به‌ری ئه‌ورووپا هه‌ڵگرت، به‌ده‌ر له به‌شێكی بچووكی تراكیا نه‌بێت. (19، ل539).\nگومانی تێدا نییه، كه سیاسه‌تی رووسیا، به سه‌ركه‌وتنی هاوبه‌شی باڵکانیان (باڵکانه‌كان) له پاییزی ساڵی 1912دا، بێ هیوا بوو، كاتێك له یۆنیۆی ساڵی 1912دا نه‌یتوانی خۆی له به‌ریه‌ككه‌وتنی ئه‌و ده‌وڵه‌تانه به‌دوور بگرێت، كه قبووڵیان بوو، یان داوایان كرد سه‌رپه‌رشتییان بكات. به گشتی وێڕای ئه‌وه، دۆخه‌كه دوو ئاكامی گرنگی به‌ده‌ست هێنا:\nیه‌كه‌م: سڕب، هه‌وادار و لایه‌نگری هه‌ره دڵسۆزی رووسیا، ئیدی ئێستا رۆڵێكی سه‌ره‌كیی له نیمچه دوورگه‌ی باڵکاندا هه‌یه.\nدووه‌م: ئیدی ئیمپراتۆریه‌تی عوسمانی له لێواری رووخاندا بوو، نزیكه‌ی هه‌موو هه‌رێمه‌كانی ئه‌ورووپای له‌ده‌ست دا، له هه‌مان كاتدا زلهێزان كه‌وتنه دابه‌شكردنی خاكی نێو ئاسیای سه‌ر به ده‌وڵه‌تی عوسمانی، وه‌ك ناوچه‌ی هه‌ژموونی ئابووری بۆ خۆیان، چاویان تێ بڕیبوو.\nله سووریاش ده‌سه‌ڵاتی تورك رووبه‌ڕووی بزووتنه‌وه‌یه‌كی قه‌ومیی عه‌ره‌ب بووه‌وه. (20، ل542).\nلێره‌وه رۆڵی كاریگه‌ر و كرده‌ییانه‌ی رووداوه‌كانی باڵکانمان بۆ روون ده‌بێته‌وه، سه‌باره‌ت به چه‌سپاندنی حاڵه‌تی لاوازی و داهه‌زان، كه به‌رۆكی ئیمپراتۆریه‌تی عوسمانیی گرتبووه‌وه، له كۆتاییشدا به‌ره‌و رووخان و نه‌مان راپێچی كرد.\nجێی باسه، كه بڵاوبوونه‌وه‌ی بزووتنه‌وه‌ی نه‌ته‌وه‌خوازی له سه‌ده‌ی نۆزده‌م له وڵاتانی باڵکان، كاریگه‌ریی هه‌بوو له به‌رپابوونی راپه‌ڕینی جه‌ماوه‌ری له‌نێو ره‌گه‌زه‌كانی سڵاڤ، كه له‌و ناوچه‌یه‌دا ده‌ژیان. له لایه‌كی دیكه‌شه‌وه رووسیا، كه خۆی به براگه‌وره و پارێزه‌ری ره‌گه‌زه‌كانی سڵاڤ له باڵکان ده‌زانی، هانی سڵاڤه‌كانی دا، كه بزووتنه‌وه‌ی نه‌ته‌وایه‌تی به‌رپا بكه‌ن، بۆ رزگاربوون له‌ژێر چنگی عوسمانی و نه‌مسایی. (21، ل35).\nدوا جار، ئیمپراتۆریه‌تی عوسمانی له ساڵی 1894ـه‌وه گیرۆده‌ی قه‌یرانی ناوچه‌ی باڵکان بووبوو، خه‌ڵكی كریستیان له ئه‌رمینیا، كریت و مه‌كدۆنیا هه‌وڵیان دا له چنگ ده‌سه‌ڵاتی ئیسلام رزگاریان ببێت و داوای ئیداره‌ی خۆسه‌رییان ده‌كرد.\nئیدی ئه‌م قه‌یرانه‌ی عوسمانی رێی بۆ به‌ره‌و نه‌مان چوونی ده‌وڵه‌ته‌كه كرده‌وه، كه ده‌ره‌نجامی خێرای له ئاستی په‌یوه‌ندیی نێوده‌وڵه‌تیی لێ بكه‌وێته‌وه، كوشتوبڕ و جینۆساید رای گشتیی ئه‌ورووپای بێزار و جاڕس كرد، سه‌رله‌نوێ خواستی چه‌سپاندنی سیسته‌مێكی كارگێڕی به‌سه‌ر حكوومه‌تی عوسمانیدا هاته پێش، كه ئاسایش و ئارامی بۆ گه‌لانی كریستیان ده‌سته‌به‌ر بكات. حكوومه‌ته‌كانی ئه‌ورووپا توانایان هه‌بوو له‌م رووه‌وه كۆمه‌ك و ده‌سته‌به‌ری بكه‌ن، بۆ ئه‌وه‌ی له‌سه‌ر حیسابی ئه‌م و ئه‌و، ده‌سكه‌وت بۆ خۆیان دابین بكه‌ن، یان ته‌نانه‌ت ئه‌وانه ببنه هۆی رووخانی ئیمپراتۆریه‌تی عوسمانی. (22، ل494، 495).\nبه‌ڵام به‌ریه‌ككه‌وتنی به‌رژه‌وه‌ندی، هه‌روه‌ها نه‌بوونی متمانه له‌نێوان ده‌وڵه‌تانی زلهێز، له‌و قۆناغه‌دا ئیمپراتۆریه‌تی عوسمانیی له داڕووخان رزگار كرد. (23، ل496).\nنیشانه‌كانی داته‌پین له داڕووخانی سیسته‌می ئابووریی عوسمانیدا به‌ده‌ر كه‌وتن، خه‌لافه‌ت رووبه‌ڕووی قه‌یرانێكی سه‌ختی دارایی بووه‌وه، ئه‌مه‌ش ناچاری كرد داوای قه‌رزی دارایی له به‌ریتانیا و فه‌ره‌نسا بكات، ئه‌میش وای له سوڵتانانی عوسمانی كرد به هه‌موو شێوه‌یه‌ك هه‌وڵ بۆ رازیكردنی هاوپه‌یمانانی خۆیان بده‌ن. (24، ل221).\nله‌و كاته‌ی سوڵتان عه‌بدولحه‌مید ده‌سه‌ڵاتی گرته ده‌ست، ره‌وشی سیاسی و سه‌ربازی و دارایی ده‌وڵه‌تی ئالی عوسمان لە‌وپه‌ڕی خراپیدا بوو، كورتهێنان له بودجه‌ی ده‌وڵه‌تدا گه‌یشته پتر له پێنج ملیۆن لیره‌ی زێڕ. قه‌رزی ده‌وڵه‌تیش گه‌یشته چوارده ملیۆن لیره‌ی زێڕ. (25، ل223).\nئینگلیز تا كۆتایی سه‌ده‌ی شازده‌م، بیبه‌ر و به‌هاراتیان له قاهیره ده‌كڕی، به‌ڵام له‌گه‌ڵ دامه‌زراندنی كۆمپانیای هیندیی رۆژهه‌ڵات له ساڵی 1600ز-دا، ئیدی ئینگلیز كه‌وتنه كڕینی به‌هارات به شێوه‌یه‌كی راسته‌وخۆ له كه‌ناره‌كانی هیندستانه‌وه، چونكه به‌هۆی باجی عوسمانییه‌وه نرخی به‌هارات له به‌نده‌ره‌كانی رۆژهه‌ڵاتی نزیكدا ده‌گه‌یشته سێ قات.\n-له‌و كاته‌شدا ئابووریی ده‌وڵه‌تی عوسمانی هه‌ڕه‌شه‌یه‌كی دیكه‌ی بۆ دروست بوو: گه‌ڕان به‌دوای رێیه‌كی دیكه‌دا بۆ هه‌نارده‌كردنی ئاوریشمی فارس (مافووری ئێران) بۆ ئه‌ورووپا. ئاسیای بچووك رێی سه‌ره‌كیی هه‌نارده‌كردنی ئاوریشمی فارس و هاورده‌كردنی چۆخه (كوتاڵ)ی ئه‌ورووپا بوو. تا كۆتایی سه‌ده‌ی شازده‌م كوتاڵی ئینگلیزی له رێی ئاسیای بچووكه‌وه ده‌گه‌یشته ئاسیای ناوه‌ڕاست. قەبڵاندن وابوو كه ته‌نیا بازرگانیی ترانزێتی ئه‌م كاڵایه له ساڵێكدا 300 هه‌زار هۆقه زێڕی بۆ گه‌نجینه‌ی عوسمانی دابین ده‌كرد.\n-به‌م جۆره شا عه‌باس، دوای ئه‌وه‌ی له ساڵی 1603دا هێرشی كرده سه‌ر ده‌وڵه‌تی عوسمانی، فه‌رمانی دا رێ به هه‌نارده‌كردنی ئاوریشمی فارس له رێی ده‌وڵه‌تی عوسمانییه‌وه نه‌درێت، هه‌وڵی دا له رێی زه‌ریای هینده‌وه راسته‌وخۆ ئاوریشم به ئه‌ورووپا بفرۆشێت. بۆ ئه‌وه‌ی خۆی له هه‌ر كه‌مبوونه‌وه‌یه‌كی زێڕ و زیو بپارێزێت. (26، ل73، 74).\n-به هه‌مان شێواز، دوای ئه‌وه‌ی بازرگانیی هیندستان گوازرایه‌وه زه‌ریای ئه‌تڵه‌س، كه له‌وێدا ئینگلیز و هۆڵه‌ندی باڵاده‌ست بوون، ئیدی ئه‌و بازرگانییه رێیه‌ی ئه‌ورووپای به ئاسیای ناوه‌ڕاست ده‌به‌سته‌وه، كه‌وته بن كۆنترۆڵی رووس. به‌م جۆره ئیمپراتۆریه‌تی عوسمانی له رووی سیاسی و ئابوورییه‌وه له كورتیی دا، بوو به ئیمپراتۆریه‌تێكی هه‌رێمی، كه ئاسیای بچووك و باڵکان و وڵاتانی عه‌ره‌بی ده‌گرته‌وه، ته‌نانه‌ت له پاراستنی ئه‌و ناوچه‌یه‌شدا، ئه‌رك و زه‌حمه‌تییه‌كی زۆری ده‌بینی. (27، ل74).\n-سه‌رباری ئه‌وانه، هۆكاری سه‌ره‌كیی رووخانه‌كه‌ی په‌یوه‌ست بوو به دۆخی ناوخۆیه‌وه. فه‌رمانده‌كان به‌رهه‌ڵستیی ده‌سه‌ڵاتی سوڵتانیان ده‌كرد، گه‌نجینه‌ی ده‌وڵه‌تیان به‌تاڵان ده‌برد، سه‌روه‌ت و سامانی گه‌لیان تاڵان ده‌كرد و گه‌لیشیان نه‌ده‌پاراست، ئیدی گه‌ل كه‌وته نێو په‌شێوی و بێ سه‌روبه‌رییه‌وه، خه‌ڵك گیرۆده‌ی په‌یداكردنی بژێوی بوون. له‌گه‌ڵ ته‌شه‌نه‌كردنی توندوتیژی و قۆرخ و به‌رتیل و چه‌ندین جۆره گه‌نده‌ڵیی دیكه، خه‌ڵكی رۆژ به رۆژ سه‌باره‌ت به ئایینده ترس و دڵه‌ڕاوكێی زیاتریان لێ ده‌نیشت، دوای ئه‌وه‌ی فاڵگران نوقڵانه‌ی رووخانی ده‌وڵه‌تیان دا. (28، ل75).\n-ده‌بوو ده‌وڵه‌ت زۆرترین پاره و دارایی بۆ گه‌نجینه‌ی ناوه‌ندی په‌یدا بكات، تا بتوانێت مووچه‌ی مانگانه‌ی سوپای ئینكیشاری و رۆژانه‌ی یه‌كه‌كانی سه‌گڤانی بدا (سه‌گڤان هێزی چه‌كداری خۆجێیی بوو). له‌و پێناوه‌شدا هه‌ندێك زه‌وی و زاری تیمار (موڵكێكه ساڵانه كه‌متر له 20 هه‌زار ئه‌قچه داهاتیه‌تی، ئه‌قچه‌ش پاره‌یه‌كی زیو بوو، كه یه‌كه‌ی سه‌ره‌كیی دراوی ده‌وڵه‌تی عوسمانی بوو) خرانه ژێر سه‌رپه‌رشتیی راسته‌وخۆی حكوومه‌تی عوسمانییه‌وه، ئه‌ویش په‌نای برده به‌ر به‌كرێدانی، بۆ ئه‌وه‌ی داهاتی پێ په‌یدا بكات، وێڕای ئه‌وه، هه‌ندێك له زه‌ویی تیمار به شێوه‌یه‌كی ناشه‌رعی و نایاسایی ده‌كه‌وته ده‌ستی فه‌رمانبه‌رانی ده‌ربار و حكوومه‌ت، ئه‌وی دیكه‌شی ده‌كرایه وه‌قف. به‌م جۆره ده‌وڵه‌تی عوسمانی ئه‌و داهاته‌ی له‌ده‌ست دا، كه له‌و زه‌وی و زاره‌وه ده‌ستی ده‌كه‌وت. له‌به‌ر ئه‌وه‌ی باجیش به‌شی نه‌ده‌كرد، ئیدی گه‌نجینه‌ی ناوه‌ندی هه‌میشه له كورتیی ده‌دا، ئه‌مه‌ش له هه‌شتاكانی سه‌ده‌ی شازده‌مدا بووه مایه‌ی دابه‌زینی به‌های دراوی زیو و ته‌زویركردنی دراو، دراوی به‌رده‌ستیش كه‌می كرد، هه‌موو ئه‌مانه بوونه مایه‌ی قووڵكردنه‌وه‌ی قه‌یرانی دارایی وڵاته‌كه.\n-ده‌وڵه‌ت هه‌وڵی دا رێ له زیادبوونی خه‌رجیی خۆی بگرێت، به كه‌مكردنه‌وه‌ی به‌های دراوه‌كه‌ی و كه‌مكردنه‌وه‌ی سه‌نگی ئه‌قچه، به‌ڵام ئه‌م رێكاره توقێنه‌ره وای كرد ره‌وشه‌كه پتر داته‌پێت. (29، ل80، 81).\nده‌ستتێوه‌ردانی به‌رده‌وامی ئه‌ورووپا له كاروباری ده‌وڵه‌تی عوسمانی و رێز نه‌گرتنی وڵاتانی ئه‌ورووپا له‌و ده‌قه‌ی كه به‌گوێره‌ی په‌یمانی پاریس، كه له 30/ ئادار/ 1856دا واژۆ كرا و ئه‌وانی له‌دوای شه‌ڕی قه‌ره‌م (كریمیا) پێوه په‌یوه‌ست كرد، كه دووپاتی ده‌كرده‌وه، نابێ ده‌وڵه‌تانی ئه‌ورووپا چ تاك تاك یان پێكه‌وه ده‌ست له كاروباری ناوخۆی ده‌وڵه‌تی عوسمانی وه‌ربده‌ن، ئه‌گه‌ر پاساو هه‌رچییه‌كیش بێت، ئه‌م په‌یوه‌ستنه‌بوونه‌ی وڵاتانی ئه‌ورووپا به هۆیه‌كی گرنگی لاوازبوونی ده‌وڵه‌تی عوسمانی داده‌ندرێت. ئه‌م ده‌ستتێوه‌ردانه كاردانه‌وه‌ی نه‌رێنیی هه‌بوو بۆ سه‌ر ره‌وشی ناوخۆی ده‌وڵه‌تی عوسمانی، تا ئه‌و راده‌یه‌ی كه مێژوونووسان ماوه‌ی نێوان ساڵانی 1839- 1876 به ماوه‌ی حوكمڕانیی باڵوێزان داده‌نێن، مه‌به‌ستیان باڵوێزانی ئه‌ورووپایه له ئه‌سته‌نبووڵ، له‌پێشه‌وه‌ی هه‌مووانیش سێر (ستراتفۆرد كاننك) باڵوێزی به‌ریتانیا، كه ئه‌وكات به سوڵتانی بێ تاجی عوسمانی ناسرابوو.\nپشتگیریكردنی به‌ریتانیا و فه‌ره‌نسا له ده‌وڵه‌تی عوسمانی له شه‌ڕه‌كه‌ی دژ به رووسیا له جه‌نگی قه‌ره‌م (كریمیا) كاریگه‌ریی گه‌وره‌ی هه‌بوو له به‌هێزبوونی هه‌ژموونی بیانی له زۆر بواری ژیانی عوسمانیدا.\nله لایه‌كی دیكه‌وه، ده‌وڵه‌تانی ئه‌ورووپا به‌رده‌وام گوشاریان ده‌خسته سه‌ر ده‌وڵه‌تی عوسمانی، بۆ ئه‌وه‌ی زۆرترین چاكسازی بكات، هه‌ر به‌وه‌نده‌ش نه‌ده‌وه‌ستان، به‌ڵكوو له‌م رووه‌وه میتۆد و پرۆگرامیان ده‌خسته روو، هه‌ر بۆ نموونه، ئاماژه به‌مه‌ی دادێ ده‌كه‌ین:\nله ساڵی 1867دا سوڵتان عه‌بدولعه‌زیز ناچار بوو، كه رێكخستنێكی تازه بۆ ئه‌نجوومه‌نی باڵای رێكخستنه‌كان ده‌ربكات، به جۆرێك، كه له دوو ده‌سته پێك ده‌هات:\nیه‌كه‌م: دیوانی داد.\nدووه‌م: دیوانی شوورای ده‌وڵه‌ت.\nبه گوشاری وڵاتانی ئه‌ورووپا، هاووڵاتییانی كریستیان و جوو له ئه‌نجوومه‌نی دووه‌میاندا له كۆی په‌نجا ئه‌ندامی ئه‌نجوومه‌نه‌كه، سێزده ئه‌ندامیان هه‌بوو. (30، ل220، 221).\nهه‌ژموونی وڵاتانی بیانی له‌نێو داموده‌زگاكانی ده‌وڵه‌تدا هه‌ڵكشا، هه‌روه‌ها هه‌ژموونی جڤاته‌یلی ماسۆنی، كه باڵوێزخانه‌گه‌لی بیانی، كه له ئه‌سته‌نبووڵی ئه‌وكاتدا خاوه‌ن هه‌ژموون و پێگه‌ی به‌هێز بوون، هه‌ژموونی هه‌ردوو لایان ده‌پاراستن. (31، ل223).


نێچیرڤان بارزانی: ئەوەی بەرەو سەرکەوتنمان دەبات ئێمە لەناوخۆمان وەک ھەموو ھێزە کوردستانییەکان یەکگرتوو بین\n2018-01-07 [03:59 AM]\nنێچیرڤان بارزانی رایگەیاند: "پەیوەندی نێوان پارتی و یەکێتی ، پەیوەندییەکی مێژووییە ، ناڵێین کێشە نییە ، بەڵام ھەرچی لە کوردستان بکرێت ، دەبێت نێوان پارتی و یەکێتی و پارتی و یەکێتی و لایەنەکانی دیکە باشبێت". گوتیشی: "پێمانباشە ھەموو ھێزە کوردستانییەکان پێکەوە بەشداربین لە ھەڵبژاردنەکانی عێراق".\nپارتی و یەکێتی ئەمڕۆ لە سلێمانی و لە مەکتەبی سیاسی یەکێتی کۆبوونەوە. کۆبوونەوەکە لە ئاستێکی باڵا بەڕێوەچوو و وەک نێچیرڤان بارزانی دەڵێت: "کۆبوونەوەمان لەگەڵ یەکێتی زۆر گرینگ بوو ، بەپێی ئەو قۆناخەی ئێستا لە کوردستان ھەیە و ئەو دانوستاندنانەی کە ھیوادارین دەستپێبکرێت لەگەڵ بەغدا ، بیروبۆچوون ئاڵوگۆڕ کرا".\nلەبارەی بەشداریی لە ھەڵبژاردنی پەرلەمانی عێراق ، سەرۆکوەزیرانی ھەرێمی کوردستان گوتی: "پێمانباشە ھەموو ھێزە کوردستانییەکان پێکەوە بەشداربین لە ھەڵبژاردنەکانی عێراق".\nکۆبوونەوە لەگەڵ یەکێتی\nسەرۆکوەزیرانی ھەرێمی کوردستان کە لەھەمانکاتیشدا جێگری سەرۆکی پارتییە ، لەبارەی کۆبوونەوەیان لەگەڵ یەکێتی لە سلێمانی گوتی: "کۆبوونەوەمان لەگەڵ یەکێتی زۆر گرینگ بوو ، بەپێی ئەو قۆناخەی ئێستا لە کوردستان ھەیە و ئەو دانوستاندنانەی کە ھیوادارین دەستپێبکرێت لەگەڵ بەغدا ، بیروبۆچوون ئاڵوگۆڕ کرا. گەیشتین بەو رێککەوتنەی کە ئەم کۆبوونەوانە لەنێوان ئێمە لەداھاتوودا بەردەوام دەبێت و بە دڵنیاییەوە ھەردوولامان کۆکین کە ئەوەی ھەموولایەکمان بەرەو سەرکەوتن دەبات ئەوەیە کە ئێمە لەناوخۆمان وەک ھەموو ھێزە کوردستانییەکان یەکگرتوو بین بەھەموو پێکھاتەکانی دیکەیشەوە و بتوانین پێکەوە ئەو قۆناخە سەختەی کە ئەمڕۆ ھەرێمی کوردستان تێیکەوتووە دەربازی بکەین".\nدانوستاندن لەگەڵ بەغدا\nسەرۆکوەزیرانی ھەرێمی کوردستان بۆ پرسی دانوستاندن لەگەڵ بەغدا گوتی: "لە پرسی گفتوگۆی نێوان ئێمە و بەغدا ھەڵوێستی ئێمە ئاشکرایە ، ئێمە لەسەر بنەمای دەستووری عێراق ئامادەین گفتوگۆ لەگەڵ بەغدا بکەین بۆ ئەوەی ئەو کێشانەی کە لەساڵی ٢٠٠٥ بەولاوە ھەیە ھەمووی لەسەر بنەمای دەستووری عێراق چارەسەریان بۆ بدۆزینەوە. ئێمە ھیوادارین بەغداش ئەو رەغبەتەی ھەبێت. ھەرکات ئەوان ئامادە بن ئێمەیش ئامادەین.\nپەیوەندییەکانی پارتی و یەکێتی\nنێچیرڤان بارزانی لە وەڵامی پرسیارێک بۆ پەیوەندییەکانی پارتی و یەکێتی لە قۆناخی ئێستا ، گوتی: "پەیوەندی نێوان یەکێتی و پارتی پەیوەندییەکی مێژووییە ، یەکێتی و پارتی قۆناخ بە قۆناخ لەگەڵ ئەم دۆخە ھاتوون تاوەکو گەیشتوونەتە ئەم لێکتێگەیشتنەی کە ئێستا ھەیە. ناڵێم کێشە نییە بەڵام بە دڵنیاییەوە ھەرچییەک لە کوردستان بکرێت مەرجی یەکەمی ئەوەیە کە دەبێت پەیوەندی نێوان یەکێتی و پارتی و نێوان یەکێتی و پارتی و ھەموو ھێزەکانی دیکەی کوردستان باش بێت. لەو چوارچێوەیەدا ئێمە ئەو پەیوەندییە بە پەیوەندییەکی گرنگ دەزانین و لەلایەن خۆمانەوە وەک پارتی پێمانوایە ئەم پەیوەندییە دەبێت قوڵتری بکەین و بەردەوام بێت. برادەرانی یەکێتیش لەسەر ئەوە کۆکن کە لەگەڵ ھەموو ھێزەکانی دیکەیش دەبێت پێکەوە بین. تەنیا مەرجی سەرکەوتنمان لەم قۆناخە سەختە ئەوەیە دەبێت بە یەکگرتوویی ئەم قۆناخە تێپەڕێنین".


وه‌زاره‌تى ته‌ندروستى 2334 توشبووى نوێى كۆرۆنا و1477 چاكبوونه‌وه‌ى تۆماركرد\nالسبت 04 تموز 2020 - 15:41\nوەزارەتی تەندروستی و ژینگە رایدەگەیێنێت، لە 24 کاژێری رابردوودا 2334 کەسی دیکە تووشی کۆرۆنا بوون و1477 کەسیش چاكبوونه‌ته‌وه.\nبەپێی راگەیێنراوێکی وەزارەتی تەندروستی و ژینگە كه‌ده‌ستى ئاژانسى هه‌واڵى عێراقى(اه‌ع)كه‌وتووه ، ئەمڕۆ شه‌ممه، بڵاوکراوەتەوە،لە کۆی 9 هەزار و 516 پشکنینی کۆرۆنا لە تاقیگەکانی عێراق 2334 کەس تووشی کۆرۆنا بوون و 106 کەسیش گیانیان لەدەستداوە. هەروەها هەر له ماوەی 24 کاژێری رابردوودا هەزار و 477 کەس چاکبوونەتەوە.\nتاوەکو ئێستا 589 هەزار و 377 پشکنینی کۆرۆنا لە عێراق ئەنجامدراون،ئەوانەی لە ماوەی 24 کاژێری رابردوودا لە عێراق تووشی ڤایرۆسەکە بوون بەم شێوەیەی خوارەوەیە:\nبه‌غدا-شارى پزیشكى 44\nلە راگەیه‌ندراوەکەدا ئەوە خراوەتەڕوو کە هەزار و 477 تووشبوو چاکبوونەتەوە کە لەم پارێزگایانەن:\nوەزارەتی تەندروستیی ئاماژەی بەوە داوە کە لە 24 کاژێری رابردوودا 106 تووشبووی ڤایرۆسی کۆرۆنا گیانیان لەدەستداوە کە لەم پارێزگایانەن:\nبه‌غدا-شارى پزیشكى 5\nکۆی گشتیی تووشبووانی کۆرۆنا لە عێراق 58 هەزار و 354 تووشبووە. لەو ژمارەیە دووهەزار و368 کەس گیانیان لەدەستداوە و 31 هەزار و 77 کەسیش چاکبوونەتەوە. ئێستا 333 کەس تەندروستییان ناجێگیرە و 24 هەزار و 909 کەسیش لە نەخۆشخانەکان چارەسەر وەردەگرن.


کی د وێ ترۆمبێلێ دا بوو یا دوهی ل قامشلۆ هاتیە ئارمانجکرن - دارکا مازی\nکی د وێ ترۆمبێلێ دا بوو یا دوهی ل قامشلۆ هاتیە ئارمانجکرن\nبالەفرەکا ترکیێ یا بێ پیلۆت (درۆن) ل باژارێ قامشلۆ یێ رۆژئاڤایێ کوردستانێ ئێریشێ ترۆمبێلەکێ کر و د ئەنجام دا 3 کەسێن د ترۆمبێلێ دا ژیانا خوە ژ دەست دان.\nدوهی ئێڤاری 9/11/2021ێ دەردۆرا دەمژمێر 15:00 ل تاخا هلێلیێ یا قامشلۆ، درۆنەکا ترکیێ ئێریشی ترۆمبێلەکا ژ جوورێ تۆیۆتا رەنگ سپی کر و د ئەنجامێ دا 3 کەسان ژیانا خوە ژ دەست دان و ترۆمبێل ب تەڤاھی ھاتە شەوتاندن.\nھات زانین کو کەسێن ژیانا خوە ژ دەست دانە، یووسف گولۆ و 2 کورێن وی محەمەد و مەزلووم گولۆ نە. یووسف گەلۆ سیاسەتمەدارەک ناسکریە و باپیرێ سەرکردەیێ ھەسەدێ رێزان گولۆیە. ترکیێ ھەتا نھا چەند ئێریشێن ب ڤی ئاوایی ل رۆژئاڤایێ کوردستانێ ئەنجام داینە و ھندەک بەرپرسێن ھەسەدێ ژیانا خوە ژ دەست دانە.\nبەرپرسێ راگھاندنا یەپەگێ سیامەند عەلی د تویتەکێ دا راگھاند، ئێریشا ترکیێ ب رێیا درۆنەکێ ھاتیە کرن و د ئەنجام دا سێ کەسان جانێ خوە ژ دەست دانە.\nگەلەک شەھیدێن مالباتا گولۆ ھەنە، یووسف گولۆ ژی، کەسایەتییەکێ ناسکرییە ل رۆژئاڤایێ کوردستانێ، باپیرێ سەرکردەیێ ھەسەدێ رێزان گولۆیە. ریزان گولۆ د بەرێ دا وەکە بەرپرسێ بەرەڤانیێ د رێڤەبەریا خوەسەر یا رۆژئاڤا کوردستانێ کار دکر و د نها دا وەکە شێورمەندێ مەزلووم عەبدی کار دکەت.\nهات زانین ترۆمبێلا ئارمانجکری ئا ریزان گولۆ یە، شۆفێرێ ترۆمبێلێ کو دبیتە یەک ژ کورێن یووسف گولۆ ب مەرەما گهاندنا بابێ خوە بۆ مالێ دەرکەتبوو، لێ د رێ دا ترۆمبێلا وان هات ئارمانجکرن و تێدا هەر سێ کەسان کو ژ ئێک مالباتن ژیانا خوە ژ دەست دا.